Vesti online / Vesti / Svet / Erdogan: Ako se poljulja Turska poljuljaće se i Sirija, Libija, Bosna...\n- Turska je za milione ljudi širom sveta simbol mira, blagostanja i poverenja - rekao je Erdogan građanima u severozapadnom turskom gradu Kočeliju, javlja agencija Anadolija.\n- Oni koji prstom prete Turskoj, najbolje bi bilo da uzmu knjige i pročitaju istoriju. Oni koji nama prete na način da "ne smemo preći zapadno od Bosfora", neka najpre odu i nauče istoriju ove zemlje - poručio je turski predsednik.\nPrema njegovim rečima, Turska je ime poslednje luke u koju će se, kada im je teško, skloniti brojna njena braća od Balkana do Kavkaza, od Turkmenistana do Afrike.\nNaglasio je takođe da, ako oslabi turski narod, oslabiće i palestinsko pitanje, kao i pitanje Jerusalima.\nSVET Erdogan ubedio Putina: Asad ne šalje vojsku u Afrin


Štetna hemikalija u fiskalnim računima\nDatum kreiranja: četvrtak, 09 novembar 2017 07:58\nFiskalni računi i potvrde koje se štampaju na takozvanim termalnim papirima u Srbiji sadrže štetnu hemikaliju bisfenol A, pokazalo je najnovije istraživanje organizacije Alternativa za bezbednije hemikalije – „Alhem”. Ova organizacija je, naime, od jula do septembra kontrolisala 33 uzorka na tržištu Srbije. Pre svega fiskalne račune dobijene pri kupovini određenih proizvoda, fiskalne rolne kupljene od dobavljača, termalni papir sakupljen iz javnih ustanova i privatnog sektora, ali i kartonsku i papirnu ambalažu za prehrambene proizvode i plastične kutije za pakovanje gotove hrane u supermarketima.\nLaboratorijskom analizom uzoraka utvrđeno je da bisfenola A ima u termalnim papirima od kojih se prave rolne za fiskalne račune, kao i u kartonskoj ambalaži za hranu. Svi uzorci uvezenih fiskalnih rolni sadrže ovu hemikaliju. Testirana je i ambalaža za hranu, prvenstveno ona u koju se pakuje masna hrana, jer je ova hemikalija rastvorljiva u mastima i lako može da pređe u hranu. Naši rezultati su pokazali da plastične kutije u kojima se hrana pakuje u supermarketima ne sadrže ovu hemikaliju, kao ni papirna ambalaže i kesice za pomfrit. Međutim, u kartonskim kutijama koje smo uzorkovali pronađen je bisfenola A u tragovima. Kako pretpostavljamo, one su proizvedene od recikliranog papira, što znači da u reciklažu ulazi i termalni papir, zbog čega je verovatno došlo do kontaminacije – kaže za „Politiku” dr Jelena Milić iz „Alhema”.\nBisfenol A trenutno je jedna od globalno najkomercijalnijih hemikalija koja se koristi u proizvodnji termalnih papira kao razvijač boje. Ona nije hemijski vezana za papir, tako da pri kontaktu može da se apsorbuje u kožu i izazove različite komplikacije. Prema rečima stručnjaka, dokazano je da može štetno da utiče na plodnost, rad endokrinog sistema, ali i da izaziva alergijske reakcije na koži i iritaciju respiratornih organa.\nOd januara ove godine BPA je u Evropskoj uniji na „Listi kandidata supstanci koje izazivaju zabrinutost”, dok je u decembru prošle godine Evropska komisija donela odluku o zabrani, odnosno ograničenju njegove upotrebe u termalnom papiru. Ova odluka počinje da se primenjuje od 2. januara 2020. godine i, iako Srbija do sada nije preuzela ovu odredbu u domaće zakonodavstvo, očekuje se da i naša zemlja uskoro ažurira ove podatke.\nPrema rečima Jelene Milić, ova organizacija tek završenom kampanjom apeluje na institucije u javnom i državnom sektoru, naročito na trgovinske lance, da zamene ove proizvode bezbednijom alternativom bez BPA, kako bi doprineli očuvanju zdravlja svojih zaposlenih, pre svega radnika na kasi, ali i svih građana Srbije.\n– Prema evropskoj regulativi, sa kojom je usaglašen i naš zakon, kompanije koje proizvode, uvoze ili distribuiraju proizvode koji sadrže supstance koje izazivaju zabrinutost kao što je bisfenol A obavezuje da o tome obaveste sve učesnike u lancu snabdevanja, kao i potrošače, u slučaju da oni to zahtevaju.\n– Ovom kampanjom smo zato želeli da skrenemo pažnju javnosti na prisustvo bisfenola A u termalnim papirima, pre svega u fiskalnim računima i isečcima koji se dobijaju u bankama, sa kojima svi svakodnevno dolazimo u kontakt – upozoravaju iz ovog udruženja.\nBudući da su građani svakodnevno u kontaktu sa različitim računima, potvrdama, isečcima koji sadrže ovu hemikaliju iz „Alhema” savetuju da se prilikom svakog kontakta sa ovim „papirima” ruke peru sapunom. Deci ne bi trebalo dozvoljavati da ih uopšte uzimaju, a račune ne bi trebalo stavljati uz namirnice koje se konzumiraju u svežem stanju.\nKako kažu, trebalo bi ih odlagati u novčanik, na posebno mesto predviđeno za račune. Radnici na kasama ili oni koji imaju kontakte sa računima, upozoravaju iz ove organizacije, trebalo bi da nose rukavice, dok oni računi koje bi zbog garancije trebalo čuvati duže mogu da se fotokopiraju ili čuvaju u elektronskom obliku.


Adžić: Vučić bi da poništi Crnu Goru | Aktuelno\nKaže da Crna Gora mora braniti elementarne principe istorijskih saznanja i nauke i da je velikosrpski propagator, ''asimilator, samo odjeven farisejski i felonski u drugu odeždu''\nU Ustavu Crne Gore usvojenom nakon referenduma i međunarodne afirmacije i potvrde nezavisnosti jasno je normirano da je službeni jezik Crnogorski jezik, istakao je istoričar Novak Adžić u emisiji “Zumiranje” na TVCG. On je ocijenio kako je u biti politike predsjednika Srbije poništavanje Crne Gore.\nOn kaže da Crna Gora mora braniti elementarne principe istorijskih saznanja i nauke i da je velikosrpski propagator, “asimilator, samo odjeven farisejski i felonski u drugu odeždu”.\n“Sve što se radi nakon toga gdje su i dubleti dozvoljeni, za mene je legitimno i opravdano. Ja govorim crnogorski, to je istorijski jezik, treba ga braniti kao, kao što treba odbraniti i Fakultet za crnogorski jezik na Cetinju. Ne govorim ovo politički nego strukturalno i to je ključna stvar koja se treba uzeti u obzir jer je bitna za afirmaciju crnogorskog državotvornog identiteta,” istakao je on.\nUpitan ko piše istoriju Crne Gore, Adžić kaže kako je sa stanovišta savremene istorijske metodologije i sadašnjost je buduća prošlost.\n“Istorija nije ništa drugo nego neprekinuti lanac, mrtvih, živih i nerođenih. Istorija anticipira i o onome što će se potencijalno zbiti i u budućnosti. To je doktrina savremene istorijske nauke. Ali da budem konkretan zaista mislim da u CG moramo braniti elementarne principe istorijskih saznanja i nauke i da je velikosrpski propagator, asimilator, samo odjeven farisejski i felonski u drugu odeždu. Predsjednik Srbije Aleksandar Vučić nastavio je sa otvaranjem tog famoznog spomenika Stefanu Nemanji, sve ono da bi ostvario Karadžićevu, Mladićevu, Krajišnikovu doktrinu velikosrpskog sveta, a to je drugo ime za savremenu veliku Srbiju,” smatra Adžić.\nKaže i da je u biti Vučićeve politike poništavanje Crne Gore.\n“Vučić pokušava da posrbi crnogorsku dinastiju, dok on elementarno iznosi krucijalne i brutalne istorijske laži i iza tih konstatacija stojim, javno sam to rekao. Vučić je nakon tog otvaranja spomenika Stefana Nemanji jasno saopštio da prisvaja crnogorsku istoriju i memoriju, a time i dinastiju Vojislavljevića rekavši da su oni Srbi, što oni nikada nijesu ni bili,” rekao je Adžić.\nOn je u emisiji na TVCG rekao da bi vlast trebalo da padne.\n“Jer nije sposobna da u ovom mandatu je već umrlo preko 50 osoba, ova vlast bi trebalo da padne jer ne može da zaštiti svoje građane, niti je u stanju da nabavi vakcine, već permanentno izmišlja. Mi svakodnevno imamo preko nekoliko stotina zaraženih i svakodnevno umiru ljudi. Da nije ništa drugo nego što je ova vlast pročetnička, zaslužila je da padne jer nemamo vakcinu da se borimo protiv ovog virusa”, rekao je Adžić.\nStjepan Radić i crnogorsko pitanje\nKOLUMNE Novak Adžić - 01.04.2021-07:10\nZa aktuelno.me Piše: Mr. Novak ADŽIĆ, doktorand istorijskih nauka Lider Hrvatske seljačke stranke (HSS) Stjepan Radić je od 1923. godine, pa sve dok nije podlegao ranama ...\nAdžić: Crkva udara na Crnu Goru preko aktuelne vlade\nPOLITIKA Aktuelno - 29.03.2021-20:24\nNakon što je izabrana 42. Vlada Crne Gore, gotovo je postao manir da se u institucijama sekularne države često spominje crkva. Zato istoričara i...\nVojvoda Božo Petrović-Njegoš pod represijom okupatorskog srpskog režima\nKOLUMNE Novak Adžić - 23.03.2021-07:03\nZa aktuelno.me Piše: Mr Novak ADŽIĆ Vojvoda Božo Petrović Njegoš (1845–1927) bio je bliski rođak kralja Nikole, Predsjednik Crnogorskog Senata, komandant Južnog sektora crnogorske vojske u...


Partizan deklasirao FMP : Nadlanu.com\nPartizan deklasirao FMP\nObjavljeno 25. maja 2011. / 09:47:05\nBEOGRAD, 24. maja 2011. (Beta) - Košarkaši Partizana pobedili su u Beogradu FMP Železnik sa 100:71 (27:20, 26:20, 26:16, 21:15) i poveli sa 1:0 u polufinalu plej-ofa Superlige Srbije.\nSedmorica igrača Partizana postigli su dvocifren broj poena, a najefikasniji je bio Jan Veseli sa 16 poena i šest skokova. Dušan Kecman ubacio je 15, dok su po 13 dodali Vladimir Lučić i Dragan Milosavljević.\nTrener Vlade Jovanović pružio je priliku svim igračima da igraju večeras, a samo se Nemanja Bešović nije upisao među strelce. Partizan je imao dobar procenat šuta - 65 odsto, dok su za dva poena crno-beli šutirali 79 odsto.\nU timu FMP Železnika su takođe svi igrali, najefikasniji je bio Vuk Radivojević sa 19 poena i sedam asistencija, a Mile Ilić dodao je 14 poena.\nEkipe su na početku bile izjednačene. Košarkaši Partizana pod svojim košem nisu mogli da zaustave Ilića, koji je u tom delu postigao osam poena. Sa druge strane prednjačio je Nejtan Džavai, a na polovini četvrtine bilo je 12:12.\nU igru je tada ušao Kurtis Džerels a razigrali su se i ostali igrači srpskog šampiona, koji je prvu četvrtinu završio sa sedam poena prednosti - 27:20.\nU drugoj četvrtini kvalitet Partizana došao je do izražaja, pa talentovana ekipa FMP-a nije uspela da parira crno-belima. Igrali su domaći atraktivno, a posle jedne takve akcije Džejmsa Gista I Veselija sredinom deonice Partizan je poveo sa 39:25.\nFMP se nije predavao nakon toga, seriju je počeo Ilić "zakucavanjem", Radivojević je pogodio "trojku" i uz dobru odbranu gosti su se primakli na 35:40.\nPartizan je nakon toga sa dve "trojke" Kecmana i novim "zakucavanjem" Gista brzo vratio prednost, a najveću je imao posle "trojke" Džerelsa za 53:38.\nCrno-beli su potpuno dominirali u trećoj četvrtini, a publika je mogla da uživa u egzibicijama i atraktivnim potezima. "Zakucavanja za špice" imali su Veseli, Džavai, Milosavljević i Lučić, a Džerels\nje imao "polaganje" iz kontra napada. U nekoliko navrata Partizan je imao 25 poena prednosti, prvi put 74:59, a na kraju deonice 79:54.\nU poslednjoj četvrtini domaći su nastavili sa atraktivnom igrom, Partizan je pobeđivao, a Veseli je zabavljao publiku. Igrači Partizana su postizali koševe posle kontri, polukontri, "zakucavanjima" i dodavanjima preko celog terena.\nFMP nije uspeo da smanji zaostatak ispod 20 poena, a najveću prednost Partizan je imao pri rezultatu 98:66.\nDruga utakmica igra se u četvrtak od 18 sati u Železniku.\nU drugom polufinalu Hemofarm je poveo protiv Radničkog iz Kragujevca pobedom u Vršcu od 92:89.


12. jun 2018. - Upravni odbor, Sastanak Kluba i novi članovi - Rotary Club Beograd Dedinje\n12. jun 2018. – Upravni odbor, Sastanak Kluba i novi članovi\nRotari Klub Beograd Dedinje je održao poslednji sastanak Upravnog odbora u rotarijanskoj 2017/2018 godini. Sumirali smo rezultate koje smo postigli u prethodnoj godini, koja je krunisana dobijanjem nagrade Rotary Internationala – Presidental Citation, kao i nagradama koje je naš Klub i Predsednik dobio od Guvernera Baneta Ranđelovića.\nNakon Upravnog odbora održan je redovan sastanak Kluba, kome je prisustvovao i određeni broj članova našeg Rotarakt Kluba. Potvrđeni su svi prethodni dogovori u vezi primopredaje dužnosti u našem klubu (detaljnije pročitajte ovde). Na ovom sastanku, koji je jedan od poslednjih u aktuelnoj rotarijanskoj godini, jednoglasno smo primili u redovno članstvo Jovanu Jokanović i Sanjina Subošića.\nPogledajte fotografije sa sastanka.


Kurs engleskog jezika max3 - Program stipendiranja studenata\nENGLESKI MAX 3 je specijalizovani kurs engleskog jezika osmišljen za brzo ovladavanje veštinama poslovne komunikacije i unapređenje opšteg poznavanja engleskog jezika.\nOvaj kurs možete pohađati u okviru Programa stipendiranja studenata – Proleće 2020.\nU nastavku teksta možete pročitati info o Programu stipendiranja i ovom specijalizovanom kursu, a na kraju stranice se nalazi upustvo za apliciranje za stipendiju (za pohađanje ovog specijalizovanog kursa ili nekog drugog kursa koji se nalazi u ponudi u okviru Programa stipendiranja studenata).\nKurs ENGLESKI MAX 3 predstavlja kombinaciju 3 kursa engleskog jezika u jednom: (opšti+poslovni+konverzacijski), čime se istovremeno radi na razvoju kompetencija i veština koje su neophodne kako biste uspešno komunicirali na engleskom, kako u svakodnevnim situacijama, tako i u poslovnom okruženju.\nKurs ENGLESKI MAX 3 obuhvata:\nČASOVE OPŠTEG ENGLESKOG JEZIKA – zasnivaju se na razvoju sve četiri jezičke kompetencije (čitanje, pisanje, slušanje i govor), dok se gramatika usvaja kroz lak i zanimljiv metod.\nČASOVE POSLOVNOG ENGLESKOG JEZIKA – zasnivaju se na osposobljavanju polaznika da se samopouzdano pismeno i usmeno izražava na poslovnim sastancima, seminarima, konferencijama, putovanjima, ali i u svakodnevnom radu. Polaznik se osposobljava da koristi vokabular i termine shodno situacijama u kojima se nalazi.\nČASOVE KONVERZACIJE – zasnivaju se na razvoju veštine usmenog izražavanja. Časovi konverzacije osmišljeni su tako da poboljšaju sposobnost komunikacije kako u svakodnevnom, tako i u poslovnom svetu. Cilj časa je da se aktivira prethodno i tek stečeno znanje otvorenom diskusijom i debatom na neku od tema koje su interesantne i korisne polaznicima.\nENGLESKI MAX 3 kurs posebno preporučujemo studentima završnih godina osnovnih ili postdiplomskih studija koji planiraju ulazak u poslovni svet jer će im ovaj kurs pomoći da odgovore na zahteve svog budućeg radnog mesta kada je engleski jezik u pitanju. Takođe, ENGLESKI MAX 3 namenjen je i osobama koji su u potrazi za poslom ili žele da promene trenutni, kao i zaposlenim ljudima čiji posao zahteva korišćenje engleskog jezika.\nPočetak Programa je krajem februara - početkom marta 2020.\nNastava se odžava u nastavnom centru Vukov spomenik – Svetozara Ćorovića 15\nPolaganje ulaznog testa radi preciznog utvrđivanja prethodnog nivoa znanja stranog jezika\nPohađanje kursa Engleski MAX 3, uz primenu najsavremenijih metoda učenja propisanih opštom skalom Saveta Evrope\nUpisom na kurs ENGLESKI MAX 3 stičete pravo i na pohađanje jezičkih radionica i specijalizovanih seminara.


Šarović "iznio prljav veš", pa javno i otvoreno poručio: "RS je postala utočište kriminalcima koji rade protiv interesa Srbije"\nPosljednje, Test, Vijesti / Mirko Šarović\nPredsjednik Srpske demokratske stranke (SDS) Mirko Šarović kazao je kako je katastrofalna vlast odgovorna što je RS postala utočište opasnim kriminalnim grupama koje rade protiv interesa Srbije.\nŠarović kaže kako ovih dana se može čuti da su neki pojedinci koji se povezuju da imaju veze sa planovima protiv predsjednika Srbije Aleksandra Vučića boravili i u RS-u.\n“Da li se neko od njih zapita šta je vlast RS uradila dobro za narod u posljednjoj ne godini nego deceniji, osim što je produkovala ili učestvovala u produkovanim krizama iz kojih smo izlazili sve slabiji i politički i ekonomski”, napominje Šarović.\nOn kaže da umjesto što su izmišljali strane i unutrašnje neprijatelje, izolovali su ovaj entitet od svih osim sebe i nekoliko njima povlaštenih tajkuna. Šarović kaže da bi bilo bi bolje da su ljudi iz vlasti na vrijeme priznali svoje greške i uhvatili se posla da isprave ono što ne valja, dodajući da je takvih stvari mnogo.\n“Mnogo puta sam rekao da je ova garnitura ljudi na vlasti najlošija od postanka RS, jer su svojim avanturističkim potezima doveli u pitanje opstanak RS ovakve kakvu nam je Dejton dao”, istakao je Šarović.


SportDC - Vesti - Region fudbal - Težak poraz Radničkog 1923 na "Čika Dači"\nČetvrtak, 12.12.2019 13:21\nKup sekundarnog prioriteta: Slavija lako poražena u Tuzli\nTežak poraz Radničkog 1923 na "Čika Dači"\nFudbaleri Radničkog 1923 ubedljivo su poraženi od vranjskog Dinama na svom „Čika Dači“ u derbiju 3. kola Prve lige Srbije – 0:4 (0:1). Po veoma lošem, kišovitom vremenu, strpljivi Vranjanci su znalački iskoristili defanzivne propuste našeg tima i došli do treće uzastopne pobede na startu sezone.\nIako je današnji duel na „Čika Dači“ imao epitet derbija kola, konačan rezultat jasno govori o tome ko je imao glavnu reč na terenu. Fudbaleri kragujevačkog prvoligaša obrukali su se pred svojim navijačima, koji su ih uprkos žestokoj provali oblaka bodrili svih devedeset minuta.\nNa drugoj strani, doskorašnji superligaš iz Vranja pokazao je da se sa pravom nada ekspresnom povratku u elitni rang takmičenja, kao i da mu gostovanja u srcu Šumadije baš prijaju, budući da je i pre dve godine odneo ubedljiv trijumf na „Čika Dači“, rezultatom 3:0.\nSam početak susreta nije naslućivao ovakav ishod. Kragujevčani su dobro ušli u utakmicu i već u 2. minutu zapretili preko Ćirovića, koji je šutirao iz okreta pravo u protivničkog čuvara mreže.\nGolman Dinama Stefan Popović iskazao je određenu dozu nesigurnosti prilikom kornera koji je izveo Todorović u 16. minutu, ali je na kraju ipak uspeo da uhvati loptu u svoje naručje.\nZapretili su potom gosti preko Stevanovića i Spasića, zatim je na drugoj strani svoj udarac oprobao Stefan Grbović, da bi u 25. minutu Nikodijević lepo odložio loptu do Todorovića, koji je šutirao sa ivice šesnaesterca nedovoljno dobro da se ozbiljnije ugrozi protivnički čuvar mreže.\nNenad Popović je u 29. minutu uputio oštar udarac koji je završio iznad gola Radničkog, da bi u 37. minutu Filip Bajić iskoristio kiks Aleksandra Varjačića i iz drugog pokušaja savladao Vladimira Savića, koji je na ovoj utakmici među stativama zamenio povređenog Lazara Raičevića.\nNakon primljenog pogotka uvukla se neka neshvatljiva nervoza među fudbalere kragujevačkog tima. Delovalo je kao da su „crveni“ izgubili kompas i da ne mogu da povežu svoje redove na terenu.\nNaravno da iz svega toga ništa dobro nije moglo da proizađe, pa su gosti iz Vranja početkom drugog poluvremena duplirali stečeno vođstvo. Jovanović je izveo udarac iz ugla na drugu stativu, gde se Zlatovićsamo „poklonio“ i glavom sproveo loptu u mrežu.\nTreneru domaćih Dejanu Nikoliću nije preostalo ništa drugo osim da u igru momentalno uvede preostale dve ofanzivne opcije sa klupe, Ognjena Ilića i Velimira Popovića.\nUpravo je visoki Popović u 60. minutu na centaršut Varjačića šutirao glavom tik pored gola, a samo minut kasnije Nikodijević je posle ubačene lopte od strane Kovačevića pogodio stativu.\nTotalna ofanziva Kragujevčana ostavila je dosta prostora iza poslednje linije odbrane, što su Vranjanci znalački iskoristili u 65. minutu. Nedeljković je poslao sjajnu loptu u prostor za kapitena Stevanovića, koji je utrčao iza leđa odbrane kragujevačkog tima i prebacio golmana Savića za ubedljivih 3:0.\nNepovoljan rezultat dodatno je podgrejao nervozu u redovima „crvenih“, koja je proključala u 80. minutu kada je Aleksandar Popović posle sukoba sa Milošem Antićem dobio direktan crveni karton, pa je Radnički na svu muku ostao sa igračem manje na terenu.\nNi tu nije bio kraj nevoljama našeg tima. Samo šest minuta kasnije i štoper Stefan Filipović je zbog bezobzirnog starta sa leđa dobio drugi žuti karton, tako da je kragujevački tim bio primoran da utakmicu okonča sa devet igrača.\nBrojčanu prednost silno motivisani Vranjanci su iskoristili da dođu i do četvrtog gola na utakmici. Strelac je bio rezervista Mladen Popović u 88. minutu.\nRadnički je tako zabeležio najteži poraz na svom terenu u poslednje četiri godine. Poslednji put Kragujevčani su pretrpeli ovako ubedljiv poraz na „Čika Dači“ u sezoni 2015/16, kada su identičnim rezultatom (0:4) izgubili od Bežanije.\nRADNIČKI 1923 – DINAMO 0:4 (0:1)\nSudija: Marko Delibašić (Vrbas)\nPomoćnici: Novak Novaković (Beograd), Ivan Krstić (Jakovo)\nStrelci: Bajić u 37, Zlatković u 54, Stevanović u 65. i M. Popović u 89. minutu za Dinamo.\nŽuti kartoni: A. Popović, Petrović, Nikodijević, Filipović, Ilić (Radnički 1923), Antić, Veškovac (Dinamo)\nCrveni kartoni: A Popović u 80. i Filipović u 86. minutu (Radnički 1923)\nRADNIČKI 1923: Savić, Varjačić, A. Popović, Petrović, Filipović, Zdravković, Grbović (od 68. Vidović), Ćirović (od 57. Ilić), Todorović (od 59. V. Popović), Kovačević, Nikodijević.\nDINAMO: Popović, Tumbas, Jovanović, Jaćinović, Zlatković, Okomajin (od 46. Veškovac), Nedeljković, Stevanović, Bajić, N. Popović (od 79. Antić), Spasić (od 58. M. Popović).\nFudbaleri Radničkog 1923 moraju što pre da se oporave od posledica današnjeg poraza, budući da ih već u nedelju očekuje teško gostovanje još jednom bivšem superligašu, ekipi OFK Bačke.\nFutsaleri Srbije otvaraju Božićni turnir u Višegradu\nDanijel Ranđelov na meti Atalante\nPodvig Brđana: Čukarički 14. u Evropi, na meti Olimpijakos i Barselona\nKosanović "otvorio dušu": Kada sam stigao u Radnički zatekao sam užas


Opozicija nezadovoljna nakon posete ministara Aleksincu -\nStav lokalne vlasti o poseti premijera i ministara Aleksincu ne daje nam za pravo da se nadamo i da očekujemo pozitivni ishod kada su u pitanju nove investicije i projekti od državnog značaja, smatra predsednik OO Demokratske stranke Srbije Ivan Dimić i dodaje da će po svemu sudeći to biti samo još jedan marketinški potez koji ima za cilj promovisanje lokalnih političara vladajućih stranaka.\nPredsednik OO Demokratske stranke Srbije u Aleksincu Ivan Dimić\n– Od predsednika opštine i njegovih saradnika nismo dobili bilo kakve informacije o čemu je razgovarano, zašto su ministri bili u Aleksincu i šta su videli, osim da su oni zadovoljni svojim resorima u opštini Aleksinac, što je dosta opisno i ne daje nam nikakve garancije da smo bilo šta dobili od ove posete. Sve se, nažalost, svodi na marketing.\nNi predsednik Opštinskog odbora Stranke Rusa Srbije Svetomir Milanović nije zadovoljan tretmanom koji su manjine imale tokom posete Vlade, a čiji je on bio zastupnik. Dodaje da mu nije bilo omogućeno da se obrati premijeru, iako je nekoliko puta podnosio čak i pismeni zahtev opštinskom rukovodstvu. Milanović smatra da je takav odnos lokalnih vlasti prema drugim strankama nedopustiv.\n– Premijeru smo želeli da predočimo kakva je situacija u Skupštini opštine Aleksinac, ali smo bili uskraćeni. Činjenica je da SO ne radi ništa kako bi se doveo neki strani kapital. Sve opštine iz okoline se pominju u tom smislu, a Aleksinac sasvim malo, pa sa te strane nismo zadovoljni. Mi smo se pismeno tri puta prijavili, čak i preko interneta, međutim niko nas nije obavestio i omogućio nam kontakt, tako da ni po tom pitanju nisam zadovoljan. Dosta se priča o nacionalnim manjinama, ali koliko mogu da vidim, ništa od toga se ne sprovodi u delo.\nPredsednik OO Stranke Rusa Srbije dodaje i da se u ovoj političkoj partiji zalažu za evrointegracije, ali uz saradnju i sa Rusijom, Kinom i drugim svetskim silama. Jedan od postulata na kojima stranka počiva je i poljoprivredno-trgovinski sporazum sa Rusijom, o čemu će se više znati nakon posete zvaničnika ove zemlje Srbiji.\nPrevious Post:Stanković: Premijer obećao pomoć u dovođenju novih investitora\nNext Post:Pripreme za “Pekarske dane” u punom jeku


Virus korona nastavlja da hara Crvenom zvezdom: Odložen i meč protiv Real Madrida\nKošarkaški klub Crvena zvezda ima veliki problem sa zaraženim igračima, a najnovija testiranja pokazala su da je na virus korona pozitivan i Dejan Davidovac.\nDejan Davidovac je postao 13. član Crvene zvezde koji je pozitivan na virus korona te se tako pridržio listi zaraženih na kojoj se od ranije nalaze trener Dejan Radonjić, prvi pomoćnik Goran Bošković, član stručnog štaba Nikola Birač i igrači Branko Lazić, Luka Mitrović, Ostin Holins, Nejt Volters, Ognjen Dobrić, Stefan Marković, Marko Simonović, Maik Cirbes i Nikola Kalinić.\nKlub je takođe potvrdio da je iz ovog razloga otkazana utakmica 20. kola Evrolige koju je beogradska ekipa trebalo da igra protiv Real Madrida.\n“Ovu informaciju na zvaničnom sajtu takmičenja potvrdila je i Evroliga, a meč koji je trebalo da bude odigran u utorak u Beogradu, odložen je na zahtjev Crvene zvezde koja nakon novih rezultata nije bila u mogućnosti da obezbijedi minumum od 8 igrača za predstojeću utakmicu. Novi termin biće saopšten naknadno, a prema posebnim regulativama koje su usvojene od strane ECA izvršnog odbora dioničara jedna utakmica tokom pandemije može biti odlagana tri puta” – navedeno je na sajtu Crvene zvezde.\nCrveno-bijeli se trenutno na tabeli Evrolige nalaze na 13. poziciji uz učinak od sedam pobjeda i 11 poraza.\nPrethodni članakVladimir Jovanović više nije trener Cibone\nNaredni članak(VIDEO) Lajpcig mirno sa Majncom, Hofenhajm trijumfalan protiv Augsburga


Dokle god traje blokada rada vlade, Komisija za hartije od vrijednosti ne može da odobri prodaju dionica. Bankari i investitori se vec´ žale zbog odloženih inicijalnih javnih ponuda (IPO), a sve vec´i broj kompanija kaže da ih je to što Komisija za hartije od vrijednosti ne može da obavlja svoj posao prisililo da odlože planove za prikupljanje kapitala, pa tako i ukupno poslovanje.\nTržište nekretnina u SAD-u, koje je vec´ izgubilo vrijednost, takođe je pogođeno blokadom rada vlade. Prema istraživanju Nacionalne asocijacije za nekretnine, oko 20 odsto agenata koje su isptivali, rekli su da imaju klijente koji su na neki način bili pogođeni.\nZatvaranje američke vlade baca neke ključne ekonomske mere u mrak jer prisiljava analitičare da se fokusiraju na alternativne podatke kako bi procijenili efekte trgovinskog rata i tempo rasta posljednjih par nedjelja. Glavni ekonomisti američke administracije kažu da “u velikoj meri lete naslijepo”. Vec´ina ključnih izvještaja, uključujuc´i podatke o izvoznoj prodaji, je zaustavljena.\nBlokada američke vlade znači i da c´e Ministarstvo poljoprivrede odložiti objavljivanje nekoliko važnih izvještaja o kretanju na tržištu i to u vrijeme kada poljoprivrednici donose odluke o sadnji za predstojec´u sezonu.\nKompanije koje su na neki način pod kontrolom federalne države, a bave se, na primjer, obezbjeđivanjem nadogradnje komunikacionih sistema i sistema vazdušnog saobrac´aja, operatori softvera i slično, mogli bi da izgube više od 200 miliona dolara dnevno. To je posljedica odlaganja prihoda usled djelimične blokade rada vlade, a na osnovu podataka koje je prikupio Bloomberg.\nNastavak djelimičnog zatvaranja vlade smanjic´e ekonomsku proizvodnju SAD-a za oko 0,1 odsto svake dvije nedjelje. Procjena Bijele kuće je da bi BDP u prvom kvartalu mogao da se smanji za oko desetinu.


Međunarodni sastanak slavista – Nadlanu.com\nMeđunarodni sastanak slavista\nObjavljeno 9. sep 2009. / 13:14:39\nBEOGRAD, 09. septembar 2009. (FoNet) - Ministar prosvete Srbije Žarko Obradović danas je, na otvaranju 39. međunarodnog naučnog sastanka slavista "U Vukove dane", rekao da će resorno ministarstvo učiniti sve da pomogne očuvanje i razvoj srpskog jezika.\n"Mi ćemo, kao Ministarstvo prosvete i kao država učiniti sve da pomognemo i očuvanje i razvoj srpskog jezika i rad Filološkog fakulteta, ne samo u Beogradu. Ovo ne govorim slučajno, jer narod koji nema svoj jezik ne postoji", rekao je Obradović.\nObradović je, na Filološkom fakultetu, gde je skup otvoren, rekao da će se Ministarstvo prosvete truditi da "ima stav prema pitanju očuvanja jezika i njegovom razvoju" i podsetio da bi trebalo da se donese strategija razvoja obrazovanja Republike Srbije, a u njoj "pitanje jezika i njegovog očuvanja mora da ima svoje mesto".\nObradović je istakao značaj jezika za očuvanje naroda, navodeći da su ono što Filološki fakultet radi i teme koje ovaj skup razmatra jako važni.\nMinistar je rekao da su u ustaničkoj Srbiji, zahvaljujući Vuku Karadžiću i Dositeju Obradoviću, stvorene osnove za razvoj kulture, obrazovanja i jezika.\n"Da nije njih pitanje je da li bismo trajali i koliko bismo trajali. A da nije vas pitanje je koliko ćemo trajati, jer vi, koji ovde danas radite na Međunarodnom skupu, ovih dana, meseci i budućih godina, vi ste neko ko promoviše srpski jezik, kulturu i sve ono što čine vrednosti jednog društva i jedne države", rekao je Obradović.\nOn je ocenio da oni koji se bave izučavanjem srpskog jezika pomažu da ono što je sadržaj tog jezika, kulture i sistem vrednosti bude poznat drugima.\nTeme ovogodišnjeg naučnog skupa su "Razvojni procesi i inovacije u srpskom jeziku" i "Jezik i kultura i književnost i kultura".\nNa skupu učestvuju slavisti iz 13 evropskih zemalja.


DMC lansira Aventador Edizione-GT sa 988 ks - AutoExclusive - Auto vesti, Novi, Luksuzni, Polovni automobili\nDMC lansira Aventador Edizione-GT sa 988 ks\nNemačka tjuning kompanija DMC zaustavila je sve ostale projekte kako bi kreirala ograničeno izdanje Aventador Edizione-GT ‘Las Americas’ opreme za italijanskog proizvođača...\nNova linija ovog brenda poseduje pun paket modifikacija procenjen na oko 88.880 dolara. Veći deo ovog novca odlazi na opremu kompanije DMC namenjenu karoseriji - Forgiato točkove, CB motorne modifikacije i novi Fie izduvni sistem. U paketu vezanom za karoseriju, dolaze nove komponente od ugljeničnih vlakana, nalik novim zadnjim i prednjim branicima, poklopcu motora sa usisnikom vazduha i masivnom GT zadnjem stabilizatoru, između ostalih.\nSudeći prema generalnom direktoru kompanije DMC, Gregu Šoneru, na njegov dizajn uticali su stari japanski crtaći, kao što su Kapetan Futura i Guandam, a definitivno možemo primetiti da Edizione GT ‘Las Americas’ bez problema može biti uklopljen u animirani svet pomenutih naslova.\nOvaj paket dolazi u ekstremno ograničenom izdanju i dostupan je u svega tri jedinice, koje su vezane za samo jedan stil ili boju. Međutim, kako dalje stoji u opisu, možemo zaključiti da se ove modifikacije ne svode samo na estetiku automobila, jer ovaj LP988 Aventador sada poseduje dva turbo punjenja, a njegov motor prošao je ECU tretman tjuniranja, kako bi svom budućem vlasniku doneo veoma lepih 988 ks.\nSa unutrašnje strane, ovaj Lamborghini svoj dizajn svodi na kožu i ugljenična vlakna. U enterijeru putničke kabine nalazi se i redizajnirani volan, ali ukoliko potencijalni kupci žele potpunu transformaciju, njihov automobil mora biti transportovan u Nemačku kako bi kompanija DMC kompletirala posao.


Univerzitet u Banjaluci jedna od najvažnijih institucija RS\nFoto: N.N. | Univerzitet u Banjaluci jedna od najvažnijih institucija RS\nGoran Lajić 07.11.2019 12:59\nBANJALUKA - Univerzitet u Banjaluci najvažnija je visokoškolska ustanova u RS, zajedno sa Univerzitetom u Istočnom Sarajevu, poručio je Milorad Dodik, srpski član Predsjedništva BiH, na svečanoj akademiji Banjalučkog univerziteta povodom obilježavanja 44 godine rada i postojanja, koja je održana u Narodnom pozorištu RS.\nDodik je danas istakao da ovaj jubilej ima još veći značaj imajući u vidu turbulentna dešavanja na našem prostoru.\n"Univerzitet je formiran u Banjaluci sa ljubavlju i potrebom da se ovdje edukuju mladi ljudi, ovo je svakako prilika da zahvalim svima koji su tih godina obavljali naučno-nastavni proces, studentima i svršenim diplomcima", rekao je Dodik.\nPoželio je da Univerzitet bude i bolji, te da se zato i radi reforma obrazovanja u RS.\n"Reforma treba da omogući i riješi nekoliko važnih pitanja naše integracije u regionalnim i globalnim tokovima vezano za obrazovanje", rekao je Dodik.\nRadoslav Gajanin, rektor Banjalučkog univerziteta, kaže da Univerzitet u svakom pogledu napreduje, počev od nastavnih planova i programa, izlaznih kompetencija studenata, studentskog standarda, zatim učešća UNIBL u međunarodnim projektima i brojnih drugih aktivnosti.\n"Univerzitet je spreman za sve reforme koje kontinuirano sprovodimo i u okviru nastavnih planova i programa, odnosno kurikuluma, izlaznih kompetencija naših studenta te smo spremni da unapređujemo visoko obrazovanje u RS", kaže Gajanin.\nNapomenuo je da Univerzitet raste i u kadrovskom i u prostornom smislu te da ga danas čini 17 organizacionih jedinica, odnosno fakulteta, i jedan Institut za genetičke resurse. Dodao je da UNIBL na svojoj godišnjici dodjeljuje povelje svim institucijama i zaslužnim pojedincima iz institucija, odnosno iz akademske zajednice, za doprinos razvoju i radu Univerziteta.\nPovelja je juče dodijeljena i Dodiku, koji je, kako kaže Gajanin, u proteklom periodu pomagao razvoju i radu Univerziteta sa svih funkcija koje je obavljao.\nSrđan Rajčević, ministar za naučno-tehnološki razvoj, visoko obrazovanje i informaciono društvo RS, čestitao je 44 godine postojanja Univerziteta u Banjaluci te poručio da je on jedan od stubova RS.\nNa svečanoj akademiji dodijeljena je i "Zlatna plaketa" Milici Ristić za studenta generacije Pravnog fakulteta u Banjaluci, koja je naglasila da joj je to motiv da nastavi i dalje da se trudi, ali da je to i dobar primjer za buduće generacije studenata u smislu da se učenje i ulaganje u sebe isplati.\nNa akademiji su prisustvovali brojni ministri iz Vlade RS, Igor Radojičić, gradonačelnik Banjaluke, te brojne ličnosti iz javnog, naučnog, političkog, kulturnog i društvenog života.\nUniverzitet u Banjaluci osnovan je 7. novembra 1975. godine, a na njemu trenutno studira oko 17.000 studenata.\nNastava za brucoše, ipak, u amfiteatru\nDan škole OŠ "Petar Mećava" i 140 godina školstva u Kostajnici\nInstrukcije preselile na internet


Trajković: Verujem da je spot o Ivanoviću napravljen u kancelariji za KiM | Autonomija\nTrajković: Verujem da je spot o Ivanoviću napravljen u kancelariji za KiM\n"Iz te Kancelarije dolaze sve kampanje usmerene protiv neistomišljenika"\nPredsednica Evropskog pokreta Srba sa Kosova i Metohije Rada Trajković izjavila je da veruje da je agresivni spot na TV Pink o Oliveru Ivanoviću napravljen u Kancelariji za Kosovo i Metohiju, kao i da „iz Kancelarije za Kosovo i Metohiju dolaze sve kampanje usmerene protiv neistomišljenika“.\nGovoreći o jednom od osumnjičenih za ubistvo Ivanovića od strane Prištine, Milanu Radoičiću, koji je funkcioner Srpske liste, Trajković se zapitala zašto mu Vučić, koji tvrdi da Radoičić nije kriv „ne pruži pravnu, logističku pomoć i advokate da dokaže svoju nevinost u mestu u kome ga i optužuju“.\n„Oliver Ivanović je, dok je bio živ dolazio u Beograd i prijavljivao predsedniku i BIA ko sve preti njegovoj bezbednosti,“ kazala je Trajković tokom gostovanja u Utisku nedelje.\nTrajković je dodala da je Oliver Ivanović „verovao Saši Jankoviću, da je on prenosio njihove razgovore“ i da „treba pročitati izjavu Saše Jankovića u istrazi o ubistvu Ivanovića, a ne moj“.\nSrpska lista optužila je ranije predsednicu Evropskog pokreta Srba na Kosovu i Metohiji Radu Trajković da „direktno opstruirа istrаgu ubistvа Oliverа Ivаnovićа i svesno je usmerаvа u prаvcu koji žele pojedini centri moći“, zа štа je kako se navodi, „mаsno plаćenа“.


Jedan od osnivača i prvi glavni i odgovorni urednik nedeljnika "Vreme" Zoran Jeličić iznenada je preminuo u Beogradu, u 72. godini. Zoran Jeličić je rođen 1945. godine u Beogradu, gde je završio Pravni fakultet, saopštilo je Udruženje novinara Srbije, prenosi RTS .\nBeograd -- U Beogradu je u 72. godini preminuo prvi glavni i odgovorni urednik nedeljnika Vreme Zoran Jeličić, saopštilo je Udruženje novinara Srbije (UNS). Jeličić je rođen 1945. godine u Beogradu gde je završio Pravni fakultet.\nJedan od osnivača i prvi glavni i odgovorni urednik nedeljnika "Vreme" Zoran Jeličić iznanada je preminuo u Beogradu, u 72. ...\nU Beogradu je danas preminuo prvi glavni i odgovorni urednik nedeljnika Vreme Zoran Jeličić, potvrdila je njegova porodica. Prvi broj Vremena izašao je 29. oktobra 1990. godine, a prvo formalno sedište lista bilo je u stanu Zorana Jelićića koji je bio i suosnivač tog nedeljnika.\nJedan od osnivača i prvi glavni i odgovorni urednik nedeljnika "Vreme" Zoran Jeličić iznenada je preminuo u Beogradu, u 72. godini. Zoran Jeličić je rođen 1945. godine u Beogradu, gde je završio Pravni fakultet, saopštilo je Udruženje novinara Srbije.\nU Beogradu je danas u 72. godini preminuo prvi glavni i odgovorni urednik nedeljnika Vreme Zoran Jeličić, saopštilo je Udruženje novinara Srbije (UNS). Jeličić je rođen 1945. godine u Beogradu gde je završio Pravni fakultet.\nJedan od osnivača i prvi glavni i odgovorni urednik nedeljnika "Vreme" Zoran Jeličić iznenada je preminuo danas u Beogradu, u 72. godini, objavilo je Udruženje novinara Srbije (UNS). Jeličić je rođen 1945. godine u Beogradu, gde je završio Pravni fakultet.\nIznenadna smrt! Preminuo Zoran Jeličić, jedan od najpoznatijih novinara u Srbiji i bivšoj Jugoslaviji!\nPočivaj u miru. Jedan od osnivača i prvi glavni i odgovorni urednik nedeljnika "Vreme" Zoran Jeličić iznenada je preminuo u Beogradu, u 72. godini. Zoran Jeličić je rođen 1945. godine u Beogradu, gde je završio Pravni fakultet, saopštilo je Udruženje novinara Srbije, prenosi RTS.


Radnici FAP-a ponovo u generalnom štrajku (video) – ZoomUe\nPRIBOJ -Radnici pribojskog FAP-a od danas su ponovo u generalnom štrajku zabrinuti jer Vlada Srbije nije ispoštovala dogovor i postavila im novo rukovodstvo.\nZaposleni su štrajk,koji je započet 23.februara,zamrzli 3.marta,kada su dobili obećanja iz Vlade Srbije ,da će njihovi zahtevi o isplati zaostalih zarada,povezivanja radnog staža ,postavljanja novog menadžmenta i rešavanja sudbine FAP-a biti ispoštovani.\nAktuelno rukovodstvo FAP-a podnelo je ostavku i trenutno je u tehničkom mandatu.\n„U Vladi Srbije tvrde da pregovaraju sa više kandidata,ali da do sada ni jedan nije hteo da preuzme funkciju generalnog direktora FAP-a ,zbog teške situacije koja je u našem preduzeću“,kaže za ZOOMUE predsednik Štrajkačkog odbora Miroslav Mršević.\nMršević ističe da radnici traže od Vlade da preuzme punu odgovornost za vođenje i opstanak FAP-a.\n„Naš štrajk više nije borba za plate,već za opstanak fabrike.Ne želimo da doživimo sudbinu ostalih firmi u zemlji.Želimo da FAP ne ode u stečaj posle 31.maja kada prestaje zaštita države od naplate poverioca.Želimo da FAP ostane u onom obliku kako je funcionisao svih ovih 60 godina“,kaže Mršević.\nRadnici FAP-a dobili su do sada dve od devet zaostalih plata,obećano im je povezivanje radnog staža,overa zdravstvenih knjižica i kontinuitet isplate ostalih zarada.\nPredsednik opštine Priboj Lazar Rvović kaže da opštinsko rukovodstvo ne podržava štrajk radnika i da će se naći rešenje za sudbinu FAP-a.\n„Strateško opredeljenje Vlade Srbije je da 31.maj nije dan kada nestaje FAP i zato nema razloga za brigu.Pitanje FAP-a nije samo ekonomsko već i političko pitanje,jer bez FAP-a nema ni Priboja“,ističe Rvović.\nOn naglašava da ima garancije iz Vlade Srbije da će se rešenje pronaći ,ali da nikome nije u interesu da se bilo ko postavi za generalnog direktora.\nPPregovori sa nadležnima u Vladi Srbije o prevazilaženju problema u FAP-u se nastavljaju,a radnici poručuju da će biti u generalnom štrajku do pronalaženja rešenja da preduzeće ne ode u stečaj.\nNext story Smanjenje cene grejanja u Užicu\nPrevious story Situacija u Lučanima stabilna (video)


Završen protest u Kragujevcu, novi sastanak s radnicima u ponedeljak: "Nije ideja da se Fijat zatvori" - Biznis Telegraf.rs\n13/05/22 | 16:29\n"Nema govora o zatvaranju fabrike", poručo je gradonačelnik\nFoto: Shutterstock, Fiat.com\nProtest radnika Fijata u Kragujevcu, koji su nezadovoljni ponudom menadžmenta u vezi sa prestankom rada fabrike do proizvodnjenovog modela, završen je nakon sastanka sa gradonačelnikom Nikolom Dašićem na kome je dogovoren zajednički sastanak sa predstavnicima ministarstva rada i privrede za ponedeljak u Beogradu.\nRadnicima su posle sastanka saopštili da imaju dva zahteva - da ostanu da rade i da im se obezbede plate do početka proizvodnje novog modela ili da im se obezbede dostojanstvene otpremnine za one koji žele da odu.\n"Svima je u interesu ovde u Kragujevcu da Fijat radi. Nema govora o zatvaranju fabrike, molim vas za strpljenje", poručio je Dašić, prenosi Tanjug koji je nakon toga sa predstavnicima zaposlenih održao sastanka u Gradskoj upravi.\n"Nas ne zanima šta predsednici svih sindikata pregovaraju u naše ime, jer smatramo da oni zastupaju interes poslodavca, a ne nas radnika", rekao je nakon sastanka sa gradonačelnikom Igor Anđić, zamenik predsednika sindikata Nezavisnost u Fijatu i dodao da zaposleni imaju samo dva zahteva.\n"Jedan je da se radnicima koji žele da ostanu da rade obezbede plate do početka proizvodnje novog modela. Drugi je da se obezbede dostojanstvene otpremnine za one koji žele da odu. Najveći broj ljudi ne želi da ide da radi u inostranstvu", rekao je Anđić posle sastanka sa gradonačelnikom.\n"Ne postoji mogućnost da se tako nešto desi, na kraju krajeva ne bi Vlada Srbije to dozvolila, a ni grad Kragujevac. Nije ideja da se Fijat zatvori, naprotiv, ideja je da se pređe na novi model. Problem nedostatka komunikacije u fabrici očigledno postoji, o tome ćemo razgovarati u ponedeljak.\n13. maj 2022 | 16:56\nveruje gradonačelniku, prethodni nije bio nešto alo ovaj je, dno dna.


Neophodne stimulativne poreske politike za dalji razvoj IKT sektora\n05. May 2021 834\nPoslodavci u Srpskoj smatraju da bi u daljoj saradnji sa Unijom udruženja poslodavaca od koristi bilo usklađivanje upisnih politika sa potrebama sektora informacionih i komunikacionih tehnologija (IKT), pozicioniranje tog sektora kao strateške grane za Republiku Srpsku, te uvođenje stimulativnih poreskih politika za njihov dalji razvoj.\nNa okruglom stolu o temi "Izrada strategije za jačanje organizacione strukture Unije udruženja poslodavaca Srpske", koji je danas održan u Banjaluci, naglašena je potreba pravovremenog informisanja o tokovima izmjena važećih propisa, kao i podnošenje inicijativa i veće uključivanje poslodavaca u njihovim donošenjima.\nNeizbježne su bile i teme koje se odnose na posljedice pandemije, sive ekonomije, odliva radno sposobnog stanovništva, te visokih fiskalnih i parafiskalnih nameta, rečeno je na skupu koji je organizovala Unija udruženja poslodavaca u okviru projekta "Doprinos organizacija civilnog društva poboljšanju uticaja preduzetništva na socio-ekonomski razvoj BiH - EISE", finansiranog od EU.\nPredstavljene su planirane aktivnosti u okviru EISE projekta, kao i dosadašnje aktivnosti Unije udruženja poslodavaca preduzete s ciljem jačanja preduzetničkog sektora i poslodavaca, saopšteno je iz Unije udruženja poslodavaca.\nIstaknuta je potreba strateškog jačanja kapaciteta Udruženja poslodavaca informacionih i komunikacionih tehnologija Republike Srpske (ICT Business Srpska) i organizacione strukture Unije udruženja poslodavaca, čiji bi cilj bilo jačanje kapaciteta i kompetencija ovog udruženja, unapređenje preduzetničkih politika, pravila i strategija, širenje članstva, te njihovo umrežavanje.\nOkruglom stolu prisustvovalo je pet poslodavaca sa područja grada Banjaluka koji posluju u sektoru informacionih i komunikacionih tehnologija Republike Srpske.\nProjekat "Doprinos organizacija civilnog društva poboljšanju uticaja preduzetništva na socioekonomski razvoj BiH - EISE" sprovodi Unija udruženja poslodavaca Republike Srpske i cilj mu je jačanje kapaciteta organizacija civilnog društva preduzetnika i poslodavaca, te doprinos socijalnom i ekonomskom razvoju u sektoru preduzetništva u BiH stvaranjem povoljnog okruženja u okviru ekonomskih i socijalnih reformi.\nUkupna vrijednost projekta je 556.000 evra, od čega je EU obezbijedila 500.000 evra bespovratnih sredstava, a sprovođenje, koje je počelo od januara, trajaće do decembra 2023.\nTagovi: ikt porez republika srpska poslodavci


ADIDAS AltaSport CF K G27088 | Sport Vision\nUšteda: 1.047,50 RSD\nAdidas AltaSport „Real Magenta“ dečije patike za trčanje predstavljaju dugotrajan model, dizajniran tako da se lako navlači i svlači. Odlične su za sve školske, ali i svakodnevne dečije aktivnosti. Dizajnirane tako da traju, one sadrže fleksibilno gornjište izrađeno od veštačke kože i jezik sa prozračnom mrežicom. Čičak trake umesto klasičnih pertli pružaju stabilnost i omogućavaju lako navlačenje i svlačenje patika.\nDve čičak trake za lakše navlačenje i svlačenje, uz garantovanu stabilnost,\nGornjište od veštačke kože sa mrežicom na jeziku,\nGumeni đon koji se ne lepi za podlogu i garantuje stabilnost,\nEcoOrthoLite® unutrašnjost za dodatni komfor,\nAdifit uložak koji se prostire celom dužinom stopala.


KCUS: Klinika za torakalnu hirurgiju ne naplaćuje operacije – Radio Todorovo\nKlinički centar Univerziteta u Sarajevu oglasio se saopćenjem ptaknut različitim navodima koji se poslijednjih dana pojavljuju u pojedinim medijima i na društvenim mrežama, a vezano za navodno naplaćivanje operacija na Klinici za torakalnu hirurgiju.\n“Klinika za torakalnu hirurgiju Kliničkog centra Univerziteta u Sarajevu ne naplaćuje operacije, niti potražuje sredstva po toj osnovi od pacijenata koji imaju uredno zdravstveno osiguranje. Pojedini operativni programi na Klinici za torakalnu hirurgiju zahtijevaju upotrebu staplera, za koje Zavod zdravstvenog osiguranja KS ne snosi troškove, te s toga pacijenti moraju plaćati participaciju.\nPlaćanje participacije za pojedine operativne programe ne zavisi od Kliničkog centra Univerziteta u Sarajevu, kao ustanove u kojoj se odvija preoperativni, operativni i postoperativni program, već isključivo od Zavoda zdravstvenog osiguranja kod kojeg je pacijent osiguran“, kažu sa KCUS-a.\nNaveli su primjer u kojem zavodi zdravstvenog osiguranja Unsko-sanskog i Bosansko-podrinjskog kantona snose kompletne troškove za neophodne staplere, dok Zavod zdravstvenog osiguranja Zeničko-dobojskog kantona pokriva dio troškova.\n“Ljekari Klnike za torakalnu hirurgiju su se obraćali Zavodu zdravstvenog osiguranja KS, tražeći da isti finansira nabavku neophodnih staplera, za što su dobili negativan odgovor. U potpunosti razumijemo ljutnju građana i pacijenata, te i uprkos velikoj spremnosti nažalost nismo u mogućnosti uticati na rješavanje ovog problema”, kaže se u saopćenju.\nVIJESTIbesplatno, bolnica, bosna, kirurg, operacija, sarajevo, ukc\nPrevious Previous post: Tužilaštvo KS radi na predmetu protiv Sebije Izetbegović zbog zadržavanja novca Ljekarske komore\nNext Next post: Poginuo u prevrtanju traktora kod Banjaluke


Be Ge Eko samit - Magazin Student\n10 септембра, 201931 маја, 2020\nPozivamo sve zainteresovane studente prava, da se prijave na seminar o ekološkom pravu, održivom razvoju i klimatskim promenama u duhu Poglavlja 27, koji će biti organizovan 03.10.2019. na Pravnom fakultetu Univerziteta u Beogradu sa početkom u 16-00 časova. Seminar je organizovan u okviru projekta „Be Ge Eko samit“ udruženja „CIVILNET“ koji je finansiran od strane Ministarstva zaštite životne sredine.\nLink za prijavu: https://forms.gle/eyGwCg9VZEmU4yeb7\nPozivamo sve zainteresovane studente prava, da se prijave na seminar o ekološkom pravu, održivom razvoju i klimatskim promenama u duhu Poglavlja 27, koji će biti organizovan 04.10.2019. na Pravnom fakultetu Univerziteta u Beogradu sa početkom u 17-00 časova. Seminar je organizovan u okviru projekta „Be Ge Eko samit“ udruženja „CIVILNET“ koji je finansiran od strane Ministarstva zaštite životne sredine.\nPozivamo sve zainteresovane da se prijave na radionicu o kaznenom ekološkom pravu, propisima na nacionalnom i lokalnom nivou koji se tiču održivog razvoja i klimatskih promena koja će biti organizovan 5.10.2019. na Pravnom fakultetu Univerziteta u Beogradu sa početkom u 15-00 časova. Radionica je organizovan u okviru projekta „Be Ge Eko samit“ udruženja „CIVILNET“ koji je finansiran od strane Ministarstva zaštite životne sredine.\nPozivamo sve zainteresovane da se prijave na radionicu o kaznenom ekološkom pravu, propisima na nacionalnom i lokalnom nivou koji se tiču održivog razvoja i klimatskih promena koja će biti organizovan 05.10.2019. na Pravnom fakultetu Univerziteta u Beogradu sa početkom u 16-30 časova. Radionica je organizovan u okviru projekta „Be Ge Eko samit“ udruženja „CIVILNET“ koji je finansiran od strane Ministarstva zaštite životne sredine.\nPozivamo sve zainteresovane da se prijave na radionicu o kaznenom ekološkom pravu, propisima na nacionalnom i lokalnom nivou koji se tiču održivog razvoja i klimatskih promena koja će biti organizovan 05.10.2019. na Pravnom fakultetu Univerziteta u Beogradu sa početkom u 18-00 časova. Radionica je organizovan u okviru projekta „Be Ge Eko samit“ udruženja „CIVILNET“ koji je finansiran od strane Ministarstva zaštite životne sredine.\nPozivamo sve zainteresovane studente prava , da se prijave na predavanja o značaju i primeni Arhuske konvencije. U okviru predavanja biće organizovana i studija slučaja na temu primena Arhuske konvencije u odnosu na pravo na pristup informacijama od značaja za zaštitu životne sredine. Predavanje i studija slučaja će biti organizovani 06.10.2019. na Pravnom fakultetu Univerziteta u Beogradu sa početkom u 14-00 časova. Predavanje je organizovano u okviru projekta „Be Ge Eko samit“ udruženja „CIVILNET“ koji je finansiran od strane Ministarstva zaštite životne sredine.


FIC traži brže reforme - Biznis i Finansije\nHome\tVestiEkonomija\tFIC traži brže reforme\nPreporuka FIC-a je i da se poboljša poslovna klima kroz smanjenje birokratije, kako bi kompanije radile na efikasniji način, a jedna od ključnih stvari je promena Zakona o radu i Zakona o planiranju i izgradnji.\nU Beloj knizi se navodi da je prošla godina donela širok opseg reformi koje treba da budu produbljene i efikasnije primenjene. Najveći napredak ostvaren je u javnim nabavkama, trgovini, porezima, kao i u oblasti industrije informacionih tehnologija. Odredjeni pomaci su primetni i u većem delu opšteg pravnog okvira, sa najvećim rezultatima u oblastima zaštite konkurencije i e-trgovine, kao i u infrastrukturi, odnosno transportu, energetici, telekomunikacijama, ali i u zaštiti životne sredine i duvanske industrije.\nNajmanji napredak, po oceni članova FIC-a, bio je u oblasti radnog zakonodavstva, nekretninama i gradnji, carinama, ali i u oblasti hrane i poljoprivrede, osiguranja i lizinga.\nPredsednik FIC-a Frederik Kuen smatra da su antikrizne mere vlade korak u dobrom pravcu za oporavak privrede, ali da reforme moraju biti brže, a njihovo sprovodjenje bolje.\nPremijer Srbije Ivica Dačić je na predstavljanju Bele knjige rekao da Vlada Srbije ima za 2014. godinu ambiciozan plan reformi i ekonomskih mera koje su godinama odlagane i da postoji konsenzus oko njihove realizacije.\n„Okosnica plana su reforme u javnom sektoru koje uključuju i završetak privatizacije“, kazao je Dačić. Ministar finansija Lazar Krstić je procenio da će mere štednje Vlade Srbije stabilizovati javni dug u 2016. godini i omogućiti da u 2017. padne njegovo učešće u bruto domaćem proizvodu (BDP).\nMinistar privrede Saša Radulović je rekao će Srbija u 2014. godini imati rast BDP od 1,5 odsto. On ima velika očekivanja od primene novih propisa o stečaju i privatizaciji, kojima će radnici biti bolje zaštićeni i konačno rešena sudbina velikog broja problematičnih preduzeća.


UP FBiH traži obavezno uključivanje poslodavaca u donošenje propisa u FBiH - Akta.ba\n18.05.2018. 12:18 / Izvor: Akta.ba\nUdruženje poslodavaca Federacije Bosne i Hercegovine predložilo je izmjene i dopune poslovnika o radu Vlade FBiH, Zastupničkog i Doma naroda Parlamenta FBiH, Pravila i postupaka za izradu zakona i drugih propisa FBiH te Uredbe o procjeni uticaja propisa FBiH, s ciljem obaveznog uključivanja poslodavaca u procese donošenja zakonskih rješenja, naročito onih čije će donošenje imati uticaj na poslovanje u FBiH. Cilj prijedloga koji su dostavljeni Vladi i Parlamentu FBiH jeste da se predstavnici izvršne i zakonodavne vlasti upoznaju sa mišljenjem i stavovima poslodavaca, ali i sindikata kao članova Ekonomsko socijalnog vijeća za teritoriju FBiH o zakonima i odlukama koje donose Vlada i Parlament FBiH.\n“Jedino u Federaciji BiH, poslodavci nisu direktno uključeni u donošenje zakonskih propisa, koji najčešće direktno utiču na poslovanje kompanija. Uključivanje poslodavaca u proces donošenja zakonskih propisa je uobičajena praksa propisana međunarodnim konvencijama i sporazumima koja se odavno primjenjuje u zemljama Evropske unije, regiona pa i u susjednom entitetu. Naime, u Republici Srpskoj su predstavnici poslodavaca članovi pojedinih odbora Narodne skupštine RS i ravnopravno iznose stavove i mišljenja poslovne zajednice o prijedlozima zakona”, kaže Mladen Pandurević, direktor UPFBiH.\nTako u prijedlogu izmjena i dopuna Poslovnika o radu Vlade FBiH, poslodavci traže da se prije usvajanja programa rada Vlade FBiH pribavi mišljenje reprezentativnih socijalnih partnera u Federaciji BiH. U prijedlozima izmjena i dopuna poslovnika o radu Zastupničkog i Doma naroda FBiH se traži da u radna tijela domova mogu biti imenovani predstavnici reprezentativnog udruženja poslodavaca i reprezentativnog sindikata za teritoriji FBiH, koji imaju pravo učešća u raspravi, bez prava odlučivanja. Također, poslodavci zahtjevaju da im se omogući prisustvo na sjednicama oba doma Parlamenta Federacije BiH kako bi poslanike u Predstavničkom domu i delegate u Domu naroda mogli upoznati sa stavovima zakona koji je na dnevnom redu a koji je od posebnoh interesa za poslodavce.\nU incijativi za izmjenu pravila i postupaka za izradu zakona i drugih propisa FBiH, UPFBiH traži da obrazloženje propisa sadrži obavezno mišljenje ESV FBH, ukoliko se o propisu koji se donosi raspravljalo na ESV FBiH. Također i ukoliko je propis od posebnog interesa za jednog ili oba socijalna partnera, obrazloženje obavezno sadrži mišljenje i primjedbe reprezentativnih socijalnih partnera za FBiH, koji su dati u postupku konsultacija.\nKada je u pitanju Uredba o procjeni uticaja propisa FBiH, poslodavci traže da sastavni dio procjene bude i mišljenje UPFBiH, odnosno, ESV FBiH.\nUPFBiH uputilo je Vladi FBiH, premijeru FBiH Fadilu Novaliću, dopremijerima FBiH Jelki Miličević i Vesku Drljači, zahtjev za formiranje koordinacionog tijela za parafisklane namete u FBiH. U zahtjevu je istaknuto da veliki broj parafiskalnih nameta ima negativan utjecaj, jer je to jedno nevidljivo opterećenje koje znatno utječe na smanjenu konkuretnost domaće privrede. „Shodno tome, smanjenjem i ukidanjem parafiskalnih nameta stvorili bi se povoljniji uvjeti za poslovanje bh. privrednika, a samim tim i za izgradnju povoljnijeg poslovnog ambijenta. Također, ubrzao bi se ekonomski rast i razvoj države, smanjila siva ekonomija, povećala zaposlenost i privukli strani investitori. Koordinaciono tijelo sastajalo bi se dva puta mjesečno. Sastankom bi predsjedavao predstavnik Federalnog ministarstva finansija, gdje bi na dnevnom redu mogla biti razmatrana najviše dva parafiskalna nameta“, pojasnio je Pandurević.\nPrema njegovim riječima, koordinaciono tijelo bi razmatralo opravdanost ukidanja/smanjenja parafiskalnih nameta.\nUdruženje poslodavaca FBiH je o svim ovim inicijativama upoznalo i tražilo podršku Delegacije EU u BiH, OHR-a, ambasada u BiH i USAID-a.


Minhenski kardinal PONUDIO OSTAVKU papi zbog zlostavljanja – Srbija NASA Zemlja\nMinhenski kardinal PONUDIO OSTAVKU papi zbog zlostavljanja\nby srbijanasazemlja June 11, 2021, 9:29 am 546 Views\nNemački kardinal Rajnhard Marks ponudio je ostavku papi Franji na mesto nadbiskupa, uz obrazloženje da mora da podeli odgovornost za “katastrofu” seksualnog zlostavljanja počinjenog od strane sveštenika tokom proteklih decenija.\nNjegova ponuda, koju papa tek treba da prihvati, dolazi u trenutku sve glasnije osude među nemačkim vernicima povodom zlostavljanja.\n– Moram da podelim odgovornost za katastrofu seksualnog zlostavljanja od strane zvaničnika crkve tokom proteklih decenija – napisao je nadbiskup minhenski Marks na veb stranici svoje nadbiskupije, izrazivši nadu da će njegov odlazak stvoriti prostor za novi početak.\nPapa Franja je prošle nedelje poslao dvojicu biskupa u Nemačku sa zadatkom da istraže način na koji se Kelnska nadbiskupija “uhvatila u koštac” sa slučajevima zlostavljanja, podseća agencija Rojters.\nMarks je rekao da mu je papa naložio da ostane na funkciji sve dok ne donese odluku o tome da li će prihvatiti njegovu ostavku.\nU izveštaju objavljenom u martu pominje se 75 slučajeva u okviru kojih je osam visokih crkvenih zvaničnika zanemarilo svoje dužnosti vezano za izveštavanje ili sankcionisanje slučajeva navodnog zlostavljanja dece od strane sveštenstva.


Mnogo izbora, malo demokratije - Mašina\nOvogodišnje kampanje predsedničkih kandidata su na svom vrhuncu. Mediji upregnuti, retorika oštra, kandidati, optimistični i oni „optimistični“, čekaju drugi april posle kog će, prema svima njima, sve biti mnogo bolje.\nOd prvih parlamentarnih višestranačkih izbora u Srbiji, a posebno od „Petog oktobra“ čini se da se Srbija nalazi u stalnoj predizbornoj kampanji. Od 2000. godine bilo je ukupno pet predsedničkih (šesti su pred nama), sedam parlamentarnih i isto toliko pokrajinskih, a čak dvanaest lokalnih izbornih ciklusa. Dakle, prosečno na svake dve godine po jedni redovni ili vanredni parlamentarni izbori. Od 2012. godine ovaj trend samo se ubrzava.\nOve prečeste provere volje naroda dovoljno govore s jedne strane o (ne)stabilnosti političkog sistema, i motivaciji i načinu delovanja vladajućih elita s druge. Da su izbori odavno izgubili svoju načelnu demokratsku funkciju i od procesa kojim se legitimiše vlast postali sam metod vladanja pokazuje nekoliko stvari: učestalost izbornih ciklusa i pored stabilne vladajuće većine, instrumentalizacija izbora za uspostavljanje političkog pritiska, ekonomske i infrastrukturne kontrole, te korišćenje izbora kao načina za ostvarenje ekonomske dobiti.\nPre nego što u nedelju budemo prisustvovali još jednoj izbornoj trci i pre nego što započne sledeći izborni proces možemo se osvrnuti na samu političku i ekonomsku ulogu „izbora“ danas.\nVeć je postalo nepisano pravilo da izborima prethodi jedna specifična atmosfera na političkoj sceni puna međustranačkog prepucavanja, afera, oštre retorike, ad hominem-a, uz stalno podizanje tenzije u medijima i održavanju opšte paranoje. Cela ta predstava je zapravo ništa drugo do politička manipulacija u vreme duboke ekonomske krize i generalno očajnog stanja u džepovima glasača od kojih se očekuje legitimitet za vladanje.\nOdržavanje utiska stalnog vanrednog stanja koji prethode raspisivanju izbora, uz jasnu političku instrumentalizaciju medija, prepuno je bezbroj puta ponovljenih govorancija i obećanja, predizbornih taktika i političkih odluka, medijskih linčeva, izdaja i pomirenja, dramskih afektacija. Ponajmanje je realnih političkih i društvenih pitanja o problemima s kojima se stanovništvo svakodnevno suočava. Neki od najvećih su teško materijalno stanje i opšte siromaštvo, visoka nezaposlenost, potpuno urušen javni sektor i ugrožena radna prava. A nakon izbora umesto njihovog rešavanja uvek mogu – novi izbori, koji su postali alfa i omega manipulacije političkih moćnika na svim nivoima – lokalnim, pokrajinskim, republičkim.\nStalne predizborne kampanje, dakle, podrazumevaju specifičan odnos prema politici i političkom delovanju u odnosu na građane. Svi zahtevi stanovništva upućeni su vlasti u toku predizbornih kampanja sa svešću da nakon izbora neće doći ni do kakvih rezultata, a obećanja kako od vlasti tako i od opozicije su kratkotrajnog i površnog karaktera. U prilog tome idu mnogobrojni protesti nezadovoljnih, pa su u jeku trenutne predizborne kampanje ispred zgrade Vlade do sada protestovali prosvetni radnici, sindikati i penzioneri.\nOdržavanje predizborne tenzije, međutim, nije samo predstava za građane već i za političke saradnike ali i oponente. Konstatnom pretnjom novim izborima čelnik (čelnici?) najveće(ih) stranke(ka) ministre i koalicione partnere drži pod kontrolom jer su veliki ulozi za neslaganje. S jedne strane novi izbori uvek mogu da oslabe pozicije manjinskim koalicionim partnerima, a slabu opoziciju dodatno ruše i marginalizuju, politički ali i finansijski. Vladajuće stranke, koje i raspisuju izbore, računajući na svoj dobar (ili barem bolji) rejting na izbore izlaze s manjim finansijskim kolebanjima: oni im zapravo omogućavaju da ostvare i profit privlačenjem privatnih donacija, kao i srazmerno većim sredstvima iz budžeta koja dobijaju zarad učešća na izborima itd.\nDa su izbori više mehanizam političke kontrole a ne demokratski instrument, oslikava primer vanrednih parlamentarnih izbora održanih prošle godine, raspisanih kako bi se atmosfera pritisaka opozicionih stranaka popravila te da prestanu osporavanja političkih rezultata vladajuće koalicije. U tome se sagledava i nerazumevanje osnovnih mehanizama sučeljavanja opozicije i pozicije pošto se zaboravlja da opozicija upravo i treba da dovodi u pitanje vladajuću politiku.\nPolitička ekonomija izbornih procesa\nU trenucima opšte ekonomske krize zvanična politika u isti mah sprovodi neoliberalne reforme sa jedne strane, koje podrazumevaju štednju na stanovništvu neophodnim javnim uslugama (na primer, smanjenje penzija, plata i socijalnih davanja), i konstantne izborne cikluse sa druge. Od 2012. godine Vlada Republike Srbije je više vremena provela u predizbornim kampanjama i rekonstrukcijama nego bavljenjem i sprovđenjem izglasanih političkih programa.1\nPo odluci Ministarstva finansija iz budžeta Republike Srbije je za održavanje redovnih predsedničkih izbora u 2017. godini opredeljeno oko 5,2 miliona evra. Prošlogodišnji vanredni parlamentarni izbori, raspisani i pored stabilne većine vladajuće koalicije u parlamentu, koštali su oko 14 miliona evra isplaćenih direktno iz republičkog budžeta. Za finansiranje kampanja tokom vanrednih parlamentarnih izbora u martu 2014. godine iz budžetske rezerve izdvojeno je 802 miliona dinara, dok su za izbore 2012. godine ti troškovi iznosili oko 890 miliona dinara. Oko 70% ovih sredstava potroši se na izborni marketing u čemu posreduju agencije koje su u vlasništvu ljudi iz političkog vrha a koje preko oglašavanja ubiraju velike profite. Nedavne promene vlasti su koincidirale sa promenama u vlasničkim strukturama vodećih marketinških agencija na tržištu. Osim što doprinosi vidljivosti određenih ličnosti, kontrola i posedovanje oglašivačkog prostora preko tih agencija može voditi ekonomskom ucenjivanju i političkoj zloupotrebi medija.\nKontrola medija se politički može ostvariti i preko budžetskih sredstava pa je tako nakon privatizacije, Televizija Studio B na gradskom konkursu za projektno finansiranje medija dobila više od 50% izdvojenih sredstava (novčano veći iznos nego što je moguće dobiti i na republičkim konkursima) čime je drastično smanjen prostor za pluralizam medijskog sadržaja.\nPored trošenja novca za finansiranje izbora i finansiranje stranačkih kampanja pojavljuje se i problem javnih radova koji osim finansijske ima i vremensku dimenziju. Kako to obično biva, idealna drama uključuje i dobru scenografiju: sređivanje fasada i parkinga, izgradnja građevina i otvaranje parkića, simptomatično po centru prestonice i drugim što vidljivijim lokacijama (ista je scenografija i za lokalne izbore, tu nema dileme). Tako je u jeku trenutne predizborne kampanje Beograd prepun skela i na njima potplaćenih radnika, da bi ostali nezaposleni, ili jedva zaposleni koji tuda prolaze mogli da zaključe kako se vredno radi i kako nam dobro ide. Naravno, intenzitet ovih radova ima negativne posledice i na saobraćaj kao i na gradske i privatne finansije. Uz sve to, eksploatacija radnika u službi političke propagande dostiže svoj apsurdni vrhunac pa se radnici iz privatnih agencija za obezbeđenje angažuju za dvadesetčetvoročasovno čuvanje predizbornih bilborda.\nDevedesetih je dominantna politika bila ispunjena nacionalističkim diskursom i stalnim fingiranim pretnjama nacionalnog Drugog. Sada je situacija delimično složenija: uz i dalje prisutan nacionalistički diskurs održava se upitnost ekonomskog opstanka države i stalna, skoro apokaliptična pretnja opadanja životnog standarda ako se skrene sa puta trenutne zvanične politike. Prateći neoliberalnu ekonomsku politiku, uz apsolutno prihvatanje politike MMF i Svetske banke, ne dovodeći u pitanje štetnost njenih posledica koje su i više nego vidljive i globalno, a ne samo na lokalu, vlast konstantno doprinosi osiromašenju stanovništva slaveći ga kao politički i ekonomski uspeh. Kroz diplomatske odnose, posebno trenutna ali u velikoj meri i prethodne vlade, sarađuju sa vodećim kapitalističkim silama sprovodeći politiku „privlačenja investicija“ koje mahom znače subvencionisanje radnih mesta i privlačenje krupnog kapitala stvarajući poslovnu klimu koja isključivo odgovara poslodavcima nauštrb stanovništvu. Tu diplomatiju politički čelnici u predizbornim kampanjama vode još aktivnije, predstavljajući je kao uspešan politički program. Takva manipulacija realnom egzistencijom stanovništva ne samo da urušava demokratske principe, nego ih potpuno obesmišljava i negira.\nNovi izbori, lažna dilema?\nNeodrživost demokratije, ali i upitnost političkog legitimiteta izabranih, u ovakvim uslovima ilustruje i slaba izlaznost na izbore. Od Petog oktobra izlaznost na parlamentarne izbore je pretežno bila ispod 60% (osim 2007. kada je izlaznost bila 60,62%) od ukupnog broja upisanih birača. Predsednički izbori su specifičniji po manjoj od ionako slabe izlaznosti, pa su dva puta (2002. i 2003.) bili neuspešni upravo zbog nedovoljne izlaznosti. Taj problem je rešen ukidanjem pravila o cenzusu preko 50% upisanih birača. Ovo na specifičan način govori o letargičnosti građanki i građana izazvanoj nepoverenjem u institucije i ponuđene političke opcije. Građani su letargični, umorni i egzistencijalno ucenjeni a ne „neobrazovani poslušnici” kakvima ih liberalni analitičari i dežurni kritičari doživljavaju i/ili predstavljaju u javnosti. To nas navodi na retoričko pitanje: gde se dede demokratija u stalnom političkom obaranju ruku jednih te istih ljudi koji su na sceni već, pa barem dvadesetpet godina? I novi igrači koji su se u međuvremenu pojavili nam ne daju ništa novo, igraju po ustaljenim pravilima igre: malo desno, il‘ desnije.\nParticipacija stanovništva u političkom životu ne može, ne treba i ne sme biti svedena samo na formalnost glasanja, a ponavljanje mantre o najvećoj građanskoj dužnosti upravo to implicira. Svođenje političke aktivnosti stanovništva na prost izbor političke opcije njenim predstavnicima omogućava apsolutno pravo na odluke i sprovođenje odluka koje se tiču celokupnog društva. A koliko radničke otpore i borbu za bolje radne i životne uslove, te građansku participativnost u političkom životu uopšte uzima u obzir vladajuća klika pokazuje njihov odnos prema različitim protestima, štrajkovima i akcijama radnika i radnica, kao i različitih građanskih inicijativa. Politički potencijal određenih protesta jasno pokazuje nezadovoljstvo dela stanovništva i neophodnost javne rasprave po mnogim pitanjima. Međutim, kao nedostojna zamena tom političkom dijalogu nude se izbori koje preskupo plaćamo a čiji je demokratski kapacitet veoma ograničen.\nIzbori, u zadatim uzusima kapitalizma, niti nešto započinju, niti na nešto stavljaju tačku, niti oslikavaju demokratiju – stvar je samo u rotaciji određenih figura. Istina, nisu ni sve figure potpuno identične i nije loše poljuljati njihove pozicije moći kada je i koliko moguće. Međutim, sve dok nema jasne političke alternative koja može dalje da organizuje pomenute borbe i otpore, i koja će apsurdne politike koje zadovoljavaju partikularne interese onih sa vrha (svega) dovesti u pitanje, mi ćemo birati i živeti u vakuumu jedne neprestane predizborne kampanje.\nIako bi moglo da se argumentuje da bi aktivnije sprovođenje konkretne politike bila zapravo i veća šteta, time se na ovom mestu nećemo baviti.


RS: Bojan Popović novi direktor Dunav osiguranja\nUpravni odbor Dunav osiguranja Banjaluka imenovao je Bojana Popovića za novog generalnog direktora ovog osiguravajućeg društva, prenosi portal CAPITAL.\nPopović je imenovan na četiri godine, a na čelo Dunav osiguranja dolazi nakon što je dosadašnjem direktoru Stevi Aničiću kojem 8. aprila istekao mandat.\nPopović je potvrdio da je 19. aprila preuzeo funkciju direktora i istakao da će prioriteti u radu društva u narednom periodu biti povećanje premije, tržišnog učešća te reorganizacija društva i prilagođavanje modernom načinu poslovanja.\n„Planiramo da se više usmjerimo prema tržištu, da radimo poslove koji se do sada nisu radili, da što više edukujemo stanovništvo o značaju osiguranja. Takođe, planiramo da uvedemo nove proizvode i nove tehnike prodaje proizvoda kroz moderna sredstva prodaje putem online servisa“, kazao je on.\nPopović je od 2006. godine zaposlen u Dunav osiguranju, a u zadnjih deset godina je obavljao različite rukovodeće funkcije u ovom društvu, od šefa sektora, direktora filijale Banjaluka, savjetnika generalnog direktora, do izvršnog direktora.


Srbija - Saobraćajna policija kaznila 14.645 vozača za 4 dana - Vesti iz Kragujevca i Šumadije - Pressek.rs\nKragujevac: Privremeni režim saobraćaja u Brđanskoj ulici od 23. maja\nSaobraćajna policija kaznila 14.645 vozača za 4 dana\nSrbija Utorak, 25. januar 2022.\nTokom akcije pojačane kontrole saobraćaja, otkriveno ukupno 14.645 prekršaja na teritoriji Srbije, saopšteno je iz MUP-a. Naime, tokom ove akcije saobraćajna policija kontrolisala je prekoračenje dozvoljene brzine, vožnju pod dejstvom alkohola i psihoaktivnih supstanci, kao i nekorišćenje sigurnosnog pojasa.\nTokom ove akcije, od 20. do 23. januara, policija je iz saobraćaja isključila 630 vozača zbog vožnje pod dejstvom alkohola. Na trežnjenju u službenim prostorijama policije zadržano je čak 147 vozača koji su imali više od 1,20 promila alkohola u organizmu, kao i 43 vozača zbog vožnje pod dejstvom psihoaktivnih supstanci.\nTakođe, 7.232 vozača sankcionisani su zbog prekoračenja dozvoljene brzine, dok je zbog nekorišćenja sigurnosnog pojasa sankcionisano 2.818 učesnika u saobraćaju, a zbog nepropisnog korišćenja mobilnog telefona 603 vozača.\nMinistarstvo unutrašnjih poslova apeluje na vozače da brzinu kretanja prilagode uslovima puta i da poštuju saobraćajne propise kako bi sačuvali svoje i tuđe živote.\nPošta Srbije prodaje 128 vozila na javnoj licitaciji\nTeknia KG d.o.o. Kragujevac Uslovi rada i ostali uslovi: III-IV nivo kvalifikacije, smer: bravar, mehaničar hidraulike i pneumatike ...\nFirma: Teknia KG d.o.o.\nPomoćnik / Zamenik javnog beležnika\nJavni beležnik Dragan Radomirović Kragujevac Uslovi rada i ostali uslovi: VII nivo kvalifikacije, smer - diplomirani pravnik obavezno ...\nFirma: Javni beležnik Dragan Radomirović


Evo šta su nam političari poželjeli u novoj godini | MONDOBA\nEvo sta su nam politicari pozeljeli u novoj godini\n10. July, 07:54\nEvo šta su nam političari poželjeli u novoj godini 0 Podijeli Podijeli na facebook Podijeli na twitter Podijeli na viber Pošalji na mail\n01.01.2020. / 12:10 12:16\nAutor SRNA 01.01.2020. / 12:10 12:16\nNajvažniji politički funkcioneri u Srpskoj čestitali novu godinu.\nPredsjednik Republike Srpske Željka Cvijanović poželjela je svim građanima srećne novogodišnje i božićne praznike, te Dan Republike, naglasivši da je Srpska u 2020. godini spremna za nove pobjede da bi bila što uspješnija i razvijenija.\n"Namjera je da se još snažnije posvetimo ekonomskom razvoju, realizovanju važnih infrastrukturnih projekata i poboljšanju životnog standarda građana. Zajednički cilj je uspješnija i razvijenija, srećnija Srpska u kojoj će pojedinci i kolektiviteti osjećati sigurnost i u kojoj će institucije biti sposobne da odgovore na očekivanja građana", navela je Cvijanovićeva u novogodišnjoj čestitki.\nOna je rekla da je na tom planu važno očuvanje mira i stabilnosti, kao i građenje tolerancije među građanima i različitim narodima.\n"Možemo biti uspješno društvo samo kada pokazujemo ono što je u nama najbolje", naglasila je Cvijanovićeva.\nOna je ocijenila da sve što je postignuto i što će biti rađeno u Srpskoj, kao i do sada, treba da bude zajednički rezultat institucija Republike i građana.\n"Nijedna godina nije bila laka, pa ni 2019, ali smo dokazali da možemo napredovati kada smo zajedno i okupljeni oko interesa Srpske", poručila je Cvijanovićeva.\nOna je ponovila da je Srpska, uprkos brojnim preprekama, kašnjenju u formiranju vlasti na nivou BiH, te pokušajima da bude osujećen i obezvrijeđen rad njenih institucija, uspjela da očuva i unaprijedi finansijsku, socijalnu i ekonomsku situaciju.\nCvijanovićeva je istakla da je značajno što je i ove godine očuvana i politička stabilnost kao preduslov funkcionisanja insitucija.\nOna je konstatovala da je ostvarena dobra saradnja sa socijalnim partnerima, zahvaljujući čemu su povećane plate, penzije i socijalna davanja.\n"Nastavljena je realizacija brojnih infrastrukturnih projekata, ali i onih u oblasti zdravstva i obrazovanja. Gradili smo Republiku, otvarali nova radna mjesta i povećavali lična primanja građana, što će ostati prioritet", naglasila je Cvijanovićeva.\nOna je navela da Srpsku očekuju velike aktivnosti i teški zadaci na unapređenju demografske slike i kada je riječ o reformi sistema obrazovanja.\n"A da bismo došli do dobrih rješenja na tom planu, biće potrebno da otvorimo široku raspravu. Ako želimo da naša djeca završavaju škole na osnovu kojih će dobijati pristojne poslove i solidnu zaradu, moraćemo preuzimati dobre prakse iz društava koja su uspjela da se brže tranformišu", pojasnila je Cvijanovićeva.\nOna je napomenula da se uloga porodice mora vratiti na mjesto koje zaslužuje, kao i da se djeci ponudi što više sadržaja koji će obogatiti njihovo odrastanje.\nCvijanovićeva je poručila da i dalje treba nagrađivati one koji imaju sjajne rezultate u bilo kojoj oblasti, prepoznavati talente u društvu i otvarati im prostor za usavršavanje.\n"Bila mi je čast što sam prethodnih godina, zajedno sa institucijama, imala priliku da mnoge od njih upoznam i pomognem da pokažu svoje sposobnosti na domaćim i međunarodnim takmičenjima", navela je Cvijanovićeva.\nOna je svim građanima Srpske u 2020. poželjela dobro zdravlje, ličnu i porodičnu sreću, kao i uspjeh na profesionalnom i svakom drugom planu, sa željom da naredna godina bude godina stabilnosti, zajedništva i napretka.\nVišković: Intenzivan i predan rad\nPredsjednik Vlade Republike Srpske Radovan Višković uputio je novogodišnju čestitku, navodeći da će Vlada i u 2020. godini nastaviti da ekonomski jača Srpsku i unapređuje privredni ambijent na dobrobit građana.\nVišković je istakao da je Vlada Republike Srpske u godini na izmaku intenzivno i predano radila na poboljšanju standarda građana, povećanju plata, rasterećenju privrede, te stvaranju povoljnijeg poslovnog ambijenta uslova za zapošljavanje, saopšteno je iz Biroa Vlade Srpske za odnose sa javnošću.\n"U ime Vlade Republike Srpske i u svoje ime građanima u Novoj godini želim dobro zdravlje, sreću i radost. Neka predstojeća godina bude bolja i uspješnija i svima donese prosperitet, ličnu i porodičnu sreću. Želim vam uspješnu Novu godinu i da predstojeće praznike provedete sa svojim najmilijima, u miru, sreći i dobrom raspoloženju", navedeno je u Viškovićevoj čestitki.đ\nDodik: Mir i prosperitet u BiH\nSrpski član Predsjedništva BiH Milorad Dodik uputio je čestitku svim građanima u Republici Srpskoj, Federaciji BiH i BiH povodom nove 2020. godine, sa željom da bude bolja i uspješnija od prethodne.\nDodik je poželio svima u 2020. godini, prije svega, dobro zdravlje, radost, mir i porodičnu sreću, saopšteno je iz kabineta srpskog člana Predsjedništva BiH.\n"Želim da 2020. godina bude bolja i uspješnija za sve nas u BiH i da nam donese međusobno razumijevanje, prosperitet i ekonomski razvoj", istakao je srpski član Predsjedništva BiH.\nOn je izrazio uvjerenje da će novoformirana vlast na nivou BiH ostvariti neophodnu saradnju sa vlastima u Republici Srpskoj i FBiH kako bi svi zajedno svojim radom i zalaganjem omogućili bolji život svakog čovjeka, radnika, penzionera, kao i omladine i djece koja su budućnost svake zemlje.\n"Očekujem da ćemo zajedničkim radom ostvariti poboljšanje životnog standarda svih građana u novoj 2020. godini. U tom uvjerenju svima želim srećnu i usješnu Novu 2020. godinu", naglasio je Dodik.\nČubrilović: Više važnih projekata\nPredsjednik Narodne skupštine Republike Srpske Nedeljko Čubrilović čestitao je svim građanima Republike Srpsku Novu 2020. godinu, izražavajući nadu da će naredna godina donijeti više važnih projekata što će se odraziti na bolji standard građana koji će se ogledati i u većim platama, penzijama i drugim primanjima.\nČubrilović je rekao da 2020. treba da bude i godina u kojoj će svi zajedno učiniti da Republika Srpska postane uspješna.\nOn je dodao da se nada da će nova godina donijeti više odgovornosti, ali i slogu i jedinstvo kada je riječ o suštinskim potezima potrebnim za napredak svih.\nUz želju da nova godina građanima donese zdravlje, radost i blagostanje, Čubrilović je naveo da je godina na izmaku bila puna izazova, i na političkom i na ekonomskom planu.\n"U protekloj godini smo bez obzira na sva iskušenja uspjeli da uradimo mnogo. Uspjeli smo da smanjimo nezaposlenost, da napravimo kilometre novih puteva, da započnemo gradnju novih", navodi se u čestitki.\nČubrilović je rekao da je Vlada Srpske donosila dobre mjere koje će nastaviti da sprovodi i u ovoj godini, ističući da predstoji težak posao podizanja privrede, povećanja domaćih i stranih ulaganja, vrednovanja rada i znanja.\n"Za sve to potrebne su nam reforme i u privredi i u obrazovanju i u finansijama. Neke od njih smo započeli kroz donošenje reformskih zakona i iskreno očekujemo da one daju značajan rezultat u izgradnji pravednog i demokratskog društva", rekao je Čubrilović.\nOn je naglasio da Republika Srpska može i mora mnogo bolje.\n"Naši ljudi imaju i znanje i radnost i hrabrost da ovo društvo učine boljim mjestom za život, samo im treba dati šansu i podržati kvalitet. Osnova razvoja svakog društva i države jeste kvalitetan i kvalifikovan pojedinac na odgovornom mjestu", naveo je Čubrilović u čestitki.\nPročtajte i ovo\nSvijet dočekao Novu godinu uz spektakularne vatromete i proteste (VIDEO)\n"Najbezbednije mesto na planeti Zemlji" u novogodišnjoj noći je...


Jedan od pet miliona u Beogradu: Upozorenje na falsifikovane diplome\n► Jedan od pet miliona u Beogradu: Upozorenje na falsifikovane diplome\nSa protesta pokreta "Jedan od pet miliona", koji se održava subotom u Beogradu, sutra, 13. jula, planirano je da se, kako je najavio organizator, ukaže da "lažne diplome visokih zvaničnika" narušavaju ugled visokog školtva, a upozoriće i na to da predstavnici vlasti izjavama "raspiruju" nasilje.\n"Ove subote idemo do zgrade Rektorata kako bismo podsetili ovu instituciju da sve lažne diplome visokih zvaničnika narušavaju ugled ne samo Beogradskog univerziteta, već i čitavog visokoškolskog sistema obrazovanja", saopštio je organizator.\nNamera je da se javnost "podseti i na falsifikovane diplome ministra unutrašnjih poslova Nebojše Stefanovića, plagijat ministra finansija Siniše Malog i mnogih drugih visokih zvaničnika".\nTakođe, i da se ukaže "na to da nasilje koje vlast i visoki zvaničnici raspiruju što u svojim izjavama, što svojim delima, nije prestalo, i da je u Srbiji 21. veka postalo normalno da su na slobodi ljudi koji su izboli i pretukli studente, aktiviste, političare i građane, organizatore protesta širom Srbije".\nOkupljenima će na Terazijama govor održati odbornica Dragana Rakić i uhapšeni aktivista i učitelj Marko Radosavljević, dok će kod Rektorata Univerziteta u Beogradu govoriti nastavnik i karikaturista Slavoljub Blagojević, koga su priveli na skupu "Budućnost Srbije" kada je razvio karikaturu, kao i novinarka portala "Inđija kafe" Verica Marinčić, saopštio je organizator.\nProtestna kolona će se ove subote, tokom 32. protestnog okupljanja u Beogradu, kretati od Terazijske česme, Prizrenskom ulicom, Brankovom i Pop-Lukinom ulicom, potom Pariskom i Uzun Mirkovom do zgrade Rektorata.


Britanska kraljica prisustvovala komemoraciji princu Filipu\nTanjug 29. marta 2022. 14:12\nLONDON – Britanska kraljica Elizabeta II prvi put se danas pojavila u javnosti posle pet meseci da bi se pridružila kraljevskoj porodici i drugim zvaničnicima na komemoraciji u čast njenog supruga princa Filipa, koji je preminuo prošle godine.\nKomemoracija je održana u Vestminsterskoj opatiji u Londonu, a kraljici su se pridružili princ Čarls, njegov sin Vilijam sa suprugom Kejt i drugi članovi kraljevske porodice, uključujući njihovu decu, preneo je Rojters.\nPridružili su im se i strani kraljevi i kraljice, prijatelji pokojnog vojvode, političari uključujući britanskog premijera Borisa DŽonsona, vojni zvaničnici i više od 500 predstavnika dobrotvornih i drugih organizacija koje je princ Filip zastupao.\nBakingemska palata je saopštila da je 95-godišnja kraljica bila aktivno uključena u planiranje komemoracije.\nKraljičino zdravlje je u fokusu otkako je prošlog oktobra provela noć u bolnici zbog neutvrđene bolesti, nakon čega joj je njen medicinski tim savetovao da se odmori.\nKako je navedeno, ona se u februaru zarazila kovidom-19 i imala je blage simptome nalik prehladi i od tada je otkazala neke angažmane koji su podrazumevali lični kontakt.\nDanašnji događaj u Vestminsterskoj opatiji u Londonu organizovan je u znak zahvalnosti princu Filipu, koji je preminuo u 99. godini prošlog aprila, za njegov društveni doprinos, navela je agencija.


Izvor: DobreVesti.rs, 29.Okt.2020, 13:19\nOnlajn regionalna konferencija BIZIT „Nova digitalna realnost“, održava se 4. i 5. novembra 2020. u Klubu poslanika sa početkom u 9 sati.\nPC Press organizuje BIZIT – poslovnu i IT konferenciju sedmu godinu zaredom.\nS obzirom na trenutnu situaciju, mediji će ovogodišnji BIZIT moći da prate samo onlajn preko live stream.\nAkreditacija omogućava učestvovanje u live chat gde će moći da se postavljaju pitanja svim predavačima i panelistima, a moderator četa će biti glumica Anja Mit. Svi koji se jave za akreditaciju dobiće parametre za prijavu i uputstvo za pristup.\nOve godine na BIZIT-u održaće se centralni panel u kom će se govoriti o učenju na daljinu,...\nIzvor: DobreVesti.rs, 29.Okt.2020\nPrivredna komora Srbije danas sa početkom u 14 časova organizuje onlajn konferenciju - sastanak o modelima podrške sektoru malih i srednjih preduzeća prateći iskustva Grčke, Severne Makedonije i Albanije.. . . Na sastanku će biti prdstavljeni uspešni primeri modela finansiranja MMSP-a, kao...\n29.Okt.2020: Dobre vesti


Prodavnice "Apoteke Subotica" dobro su snabdevene svim vrstama preparata protiv ujeda komaraca - YU ECO RTV\nNaslovna / Društvo / Prodavnice „Apoteke Subotica“ dobro su snabdevene svim vrstama preparata protiv ujeda komaraca\nGoran 23 јуна, 2021\tDruštvo Napiši komentar 51 Pregledi\nPočetak leta je period godine kada su ponovo aktuelni komarci, čiji ubodi mogu da izazovu brojne neprijatnosti kod svih naših sugrađana, a pogotovo kod dece.\nU cilju zaštite od tih neugodnosti, u prodaji se mogu naći brojni preparati specijalizovani za odrasle i za različit uzrast dece, a mogu biti prirodnog i fabričkog sastava.\nPrilikom korišćenja preparata protiv uboda komaraca treba obratiti pažnju na to da su sredstva koja sadrže diluirani etanol, zbog sadržaja alkohola, više namenjena odraslima nego deci, za koje postoji čitava lepeza ponude u vidu vrlo pristupačnih i atraktivnih oblika i vrlo prijatnog mirisa.\nNije naodmet spomenuti da preparati protiv uboda komaraca koji su prirodnog sastava, imaju prijatan miris i izazivaju lagodan osećaj na koži, ali im je dejstvo znatno kraće od sredstava koja imaju fabrički sadržaj, a prodaju se u obliku: spreja, losiona i rolona i znatno duži vremenski period štite ne samo od komaraca, već i od krpelja i muva.\nU „Apoteci Subotica“ naši sugrađani mogu pronaći i vrlo traženi preparat sopstvene proizvodnje, koji u sebi sadrži etarska ulja: limuna, lavande, mente i eukaliptusa, jako je prijatnog mirisa i izaziva ugodan osećaj na koži, ali se nalazi u etanolnom rastvoru, tako da je više namenjen za odrasle nego za decu.\nPrethodna Isključenja struje za sutra, 24. jun\nSledeća Bazen u Dudovoj šumi spremno dočekuje posetioce


Veliko srce Dragana Bajića, trener Igokee donirao čitav honorar od snimljene reklame\nTrener Igokee Dragan Bajić pokazao je još jednom veliko srce i humanost donirajući sav novac od reklame snimljene za Meridian. Najbolji trener ABA lige za ovu sezonu, odlučio je da honorar uplati Crkvenoj opštini Laktaši i JU Dom Zdravlja Laktaši.\nPred sam početak plej-ofa regionalne ABA lige, najbolji trener tog takmičenja za sezonu 2020/2021 uplovio je u glumačke vode i po prvi put se oprobao ispred kamera. Dragan Bajić je snimio reklamu za kompaniju Meridian, a čitavog honorara se odrekao kako bi ga donirao onima kojima je on potrebniji.\nNa taj način, Bajić je još jednom pokazao ljudsku veličinu pored one trenerske koja je odavno svima poznata zahvaljujući nevjerovatnim rezultatima ostvarenim na kormilu aleksandrovačke Igokee.\nPrethodni članakKlop pronašao napadača: “On je izuzetan igrač i nevjerovatan radnik na terenu”\nNaredni članakVan Dajk odlučio da li će igrati na Evropskom prvenstvu


Izvor: SrbijaDanas.com, 19.Sep.2019, 09:34\nAmerički državni sekretar Majk Pompeo osudio je juče napade na naftnu infrastrukturu u Saudijskoj Arabiji uz ocenu da je to "čin rata".\n- Ovo je napad Irana - rekao je Pompeo novinarima u avionu pre sletanja u grad Džedu na zapadu Saudijske Arabije.\nMeđutim, portparol >> Pročitaj celu vest na sajtu SrbijaDanas.com << saudijskog Ministarstva odbrane Hesamedin Ašena naglasio je da detalji lokacija sa kojeg su izvršena lansiranja ne mogu još biti objavljeni, ali kada budu utvrđeni biće obelodanjeni na drugoj konferenciji za novinare.\nOn, takođe nije želeo da govori o tome da li Saudijska Arabija veruje da će biti utvrđeno da je Iran izvršilac napada, samo je izrazio uverenje da će otkriti odakle je ispaljenje izvršeno.\nPobunjeni Huti iz Jemena prihvatili su odgovornost za napad. Iran je negirao umešanost u napad i upozorio da će odgovoriti na bilo kakav vojni odgovor. Huti iz Jemena zapretili su napadom dronovima na Abu Dabi, finansijski centar Ujedinjenih Arapskih Emirata.\nNoviMagazin.rs: Netanjahu pohvalio Trampovu najavu pojačanja sankcija Iranu


Sastanak zvaničnika iz regiona u Banja Luci, 24. februar 2012.\nO nužnosti saradnje u vanrednim situacijama bilo je u petak riječi na sastanku zvaničnika iz regiona u Banja Luci.\nRegionalna saradnja nema alternativu, osnovna je poruka skupa premijera iz zemalja regiona koji su na sastanku u Banja Luci razgovarali o koordiniranju aktivnosti na sprečavanju mogućih poplava, kao posljedice snježnog nevremena na Balkanu.\n„Ova teška situacija je dala podsticaj da se nađemo“, kazao je predsjedavajući Vijeća ministara BiH, Vjekoslav Bevanda.\nU oblasti spašavanja ljudi i imovine proteklih godina potpisano je više sporazuma između zemalja regiona. Na posljednjem sastanku usvojeno je šest zaključaka kojima se podržavaju nadležna ministarstva, institucije, elektroprivrede da rade na koordinaciji i prevenciji eventualnih poplava.\nDomaćin banjalučkog sastanka, premijer RS, Aleksandar Džombić, kaže kako će uskoro biti imenovani predstavnici na ministarskom nivou kako bi suradnja bila unaprijeđena.\n„Potrebno je u toku ove godine održati ministarsku konferenciju na kojoj bi bili usaglašeni i potpisani protokoli o saradnji i uslovima elementarnih nepogoda, shodno inicijativi o stabilnosti u jugoistočnoj Evropi, kao okviru koji definiše saradnju u ovakvim uslovima“, naglasio je Džombić.\nU zaključcima je takođe utvrđeno da je na ministarskom nivou potrebno definisati nivo saradnje u oblastima koje do sada nisu pokrivene bilateralnim protokolima.\n„To jeste pozitivna politička odluka sa ovih prostora“, smatra predsjednik Vlade Srbije, Mirko Cvetković.\nIzaslanik hrvatskog premijera, ministar unutrašnjih poslova Republike Hrvatske, Ranko Ostojić, kaže kako su dogovorene aktivnosti posebno vazne za saradnju lokalnih zajednica u pograničnim područjima.\n„Bez obzira na to o kojoj se jedinici radilo, ako se ona nije sposobna odbraniti od katastrofe, onda joj treba neko pomoći. To može biti neko ko nije iz iste države“, rekao je on.\nSaradnja posebno važna ljeti\nSličnih akcija već je bilo. Na području Hercegovine, u Tomislavgradu, su pomagale jedinice civilne zaštite iz Republike Hrvatske, koje su se prve probile kroz snježne nanose ovog zametenog gradića i okolnih sela.\nPomoćnik ministara sigurnosti BiH, Samir Agić, naglašava kako je regionalna saradnja u zaštiti ljudi i imovine posebno važna tokom ljetnjih mjeseci, kada su najveći rizici od požara.\n„Kada god neka od zemalja ima potrebu za angažovanjem snaga susjednih zemalja, mi smo jedni drugima uvijek spremni pomoći. Posebno je značajno da u toku ljetnje sezone, državna uprava za zaštitu i spašavanje Republike Hrvatske, u mnogome pomažu BiH u gašenju i lokaciji požara otvorenog prostora, naročito u pograničnom području sa Republikom Hrvatskom jer Republika Hrvatska ima i kanadare i traktore, dok ih BiH još uvijek nema. Ista stvar je i sa Crnom Gorom. Sa Srbijom smo imali izuzetnu saradnju, slali smo i imali smo ponude u različitim uslovima. BiH je ponudila pomoć Republici Srbiji kada je bio zemljotres prošle godine u Srbiji, a oni su nama nudili pomoć kada su bile poplave“, navodi Agić.\nAgić podsjeća da je u proteklih nekoliko godina potpisano više sporazuma i protokola o saradnji. Posebno naglašava važnost multilateralnog sporazuma sedam zemalja regiona.\n„Dali smo nadležnost jedni drugima da zajednički radimo u različitim oblastima. Hrvatska i Srbija su, po dogovoru sedam rukovodilaca zemalja, dobili aktivnosti i treninge vezane za požare. Makedonija i Crna Gora su dobili mogućnost da djeluju na regionalnom planu u slučaju zemljotresa. Albanija je dobila mogućnost da u regionu Skadra organizuje trening centar za poplave. BiH je dobila obavezu da bude regionalni centar za procjenu i analizu rizika. Slovenija je ponudila sve svoje kapacitete za požare visokih temperatura, recimo u tunelima“, rekao je on.\nTreba podsjetiti da nadležnost nad sistemom zaštite i spašavanja u BiH pripada Republici Srpskoj i Federaciji BiH. Okvirnim Zakonom o zaštiti i spašavanju ljudi i materijalnih dobara od prirodnih i drugih nepogoda u BiH predviđeno je da se formira specijalna jedinica za zaštitu i spašavanje BiH, samo ukoliko bi BiH trebala pružiti pomoć drugim državama.\nIako su predstavnici Ministarstva sigurnosti BiH podržali inicijativu predstavnika gorskih službi spašavanja s područja oba entiteta da se formira državna gorska služba, inicijativa je odbačena iz RS jer po njihovom tumačenju izlazi iz okvira Dejtonskog sporazuma.


Novi budžet Grčke koji je danas u parlamentu podneo ministar finansija Christos Staikouras predviđa recesiju od 10,5% ove godine, praćenu rastom od 4,8% 2021. godine.\nPrema predviđanjima, 2020. godine će doći do recesije od 10,5%, dok će 2021. rast biti do 4,8%. Primarni deficit se procenjuje na 7,2% BDP-a ove godine (11,760 milijardi evra), da bi se smanjio na 3,9% BDP-a (6,67 milijardi evra) sledeće godine. U međuvremenu, predviđa se da će dug opšte države ove godine iznositi 208,9% BDP-a, pre nego što padne na 199,6% BDP-a 2021. godine.\nIstovremeno, budžet beleži porast nezaposlenosti na 18,9% ove godine sa 17,3% u 2019. godini, praćen padom na 17,9% 2021. godine.\nZnačajno je da će, u kontekstu pružanja podrške preduzećima i zaposlenima, povezani izdaci „porasti“ do 31,4 milijarde evra (23,9 milijardi ove godine i 7,5 milijardi evra 2021). Prema Ministarstvu finansija, pozitivan uticaj svih mera na realni BDP procenjuje se na 7 procentnih poena u 2020. godini, od čega se 3,3 poena odnosi na poslednji kvartal godine opterećen novom blokadom.\nUvoz će se ove godine smanjiti za 17,4% da bi se dinamički oporavio do povećanja od 16,4% sledeće godine. Slično tome, izvoz će ove godine zabeležiti pad od 30,3%, praćen porastom od 22,5% 2021. Predviđa se da će privatne investicije “eksplozivno” porasti za 23,2% 2021. od naglog pada od 14,3% ove godine, dok će se harmonizovana inflacija pomeriti na pozitivno tlo (+ 0,6%) 2021. godine, nakon pada od 1,1% na prosečnim nivoima u 2020. godini.\nPrema budžetu, poreski prihodi će se povećati na 47,8 milijardi evra 2021. godine, nakon što su se ove godine smanjili na 44,2 milijarde evra, dok će izdaci državnog budžeta ostati vrlo visoki (na 67,2 milijarde evra), sa marginalnim smanjenjem u poređenju sa ovogodišnjih 69,3 milijarde evra.\nKao što je primetilo Ministarstvo finansija, razlike između procena konačnog teksta i nacrta državnog budžeta za 2021. godinu proizilaze iz (a) usvajanja novih mera za rešavanje efekata pandemije, (b) makroekonomskih efekata intenziteta drugog talasa pandemije i (c) revizija nivoa BDP-a naniže od prethodnih godina od strane Grčke statističke vlasti (ELSTAT).\nIntervencije koje je država odmah stavila na snagu tiču se 62 kategorije mera u iznosu od 31,437 milijardi evra – od čega se 23,891 milijarde evra odnose na mere sprovedene u 2020. godini, a preostalih 7,546 milijardi treba da utiču na fiskalni rezultat 2021. godine, usmerene na suzbijanje širenje virusa i finansijsku podršku pogođenim sektorima privrede.\nPrimajući budžet, predsednik parlamenta Konstantinos Tassoulas najavio je da će rasprava u nadležnom Stalnom odboru za ekonomska pitanja biti održana u četiri uzastopna zasedanja, koja će biti održana ujutru i popodne u utorak 24. i sredu 25. novembra, dok će se u četvrtak 26. novembra 2020. održatidrugo čitanje.\nRasprava na plenarnom zasedanju, objasnio je predsednik parlamenta, započeće u petak, 11. decembra 2020. godine, a biće zaključena u ponoć u utorak, 15. decembra 2020. godine, postupkom glasanja. / ibna


dr Kornelija Šefer - Lekari | MegaClinic\nKontakt za zakazivanje:\nČetvrtak: 17:30 - 18:00\nDr Kornelija Šefer je specijalista interne medicine i supspecijalista nefrologije sa višedecenijskim iskustvom u radu sa pacijentima u Opštoj bolnici u Subotici.\nLeči veliki broj zdravstvenih problema vezanih za bubrege, mokraćni sistem i prostatu, a u našoj poliklinici moguće je obaviti i dodatne dijagnostičke procedure, u vidu laboratorijskih analiza krvi i urina, mikrobioloških analiza, ultrazvučnog i dopler pregleda.\nBubrežna slabost je veoma česta, a najčešće nastaje kao posledica dugotrajne šećerne bolesti, bolesti srca i krvnih sudova, opstrukcije i infekcije mokraćnih puteva. Ukoliko primetite krv u mokraći, sumnjate da imate upalu mokraćnih kanala ili smatrate da vaši bubrezi nisu u redu, zakažite pregled kod dr Šefer, koja u našoj poliklinici radi po dogovoru.\nPregledi koje obavlja


U Crnoj Gori 62 milionera – Biznis.ba\nNaslovnaRegijaU Crnoj Gori 62 milionera\nobjavljeno 26. maj 2021. u 11:04 26. maj 2021.\nU Crnoj Gori su u bankama na kraju marta 62 građanina imala više od milion eura, a vlasnik najvećeg depozita od 23,6 miliona eura je stranac, saopšteno je iz crnogorske Centralne banke.\nSa jednim do pet miliona eura raspolaže 59 milionera, Dva milionera na računima imaju pet do 10 miliona, dok samo jedan ima više od 10 miliona eura.\nGrađani su na kraju marta u bankama imali 1,8 milijardi eura, a štednja je u prošloj godini povećana 70,4 miliona, od čega domaćim građanima pripada 1,29 milijardi, dok je na računima stranaca 509,6 miliona eura.\nNajveći depozit fizičkog lica od 23,6 miliona eura na kraju marta bio je veći od najvećeg pojedinačnog depozita neke kompanije, koji je iznosio 22,1 milion, što ranije nije bio slučaj, već su firme prednjačile sa novcem ušteđenim u bankama.\nPosljednjeg dana prvog kvartala depozit od milion eura i više u bankama u Crnoj Gori imalo je 246 firmi, od kojih je pet preduzeća raspolagalo sa novčanim sredstvima od 21,4 do 22,1 milion eura.\n“Ukupan iznos depozita ovih pet kompanija iznosi 108,8 miliona eura. Ne raspolažemo zvaničnim podatkom o djelatnostima kojima se one bave”, precizirali su iz Centralne banke Crne Gore.


O nama - D&N Team Conto DOO\nSve o nama - D&N Team Conto DOO\nNaša knjigovodstvena agencija iako mlada može da se pohvali da u svojim redovima ima stručnjake iz oblasti knjigovodstva koji će našim klijentima u svakom trenuntku ponuditi najbolja moguća rešenja.\nStalnim usavršavanjem svojim klijentima nudimo profesionalno obavljanje svih računovodstvenih poslova na najvišem mogućem nivou.\nMožete nas angažovati ukoliko su Vam potrebne usluge osnivanja firmi u APR-u, pripremu i izradu potrebne dokumentacije, podnošenje prijave u APR-u, prijavu u Poreskoj upravi, izradu pečata kao i otvaranje poslovnog računa u banci.\nRadimo sve vrste promena kod preduzetnika i preduzeća.\nTransport robe, prevoz putnika u zemlji i inostranstvu - Nudimo uslugu otvaranja firme za transport i tu smo za Vas od početka do kraja Vašeg putovanja kroz Zakone i papirologiju koja prati Vaše poslovanje.\nBilo gde da ste u Srbiji, da bi ste otvorili novu firmu ili izvršili neku promenu kod postojeće NIJE POTREBNO DA DOLAZITE KOD NAS.\nCeo postupak otvaranja firme uspešno završavamo elektronski ili putem pošte.


U Bijeljini u nedjelju bez struje 10.500 potrošača\nU nedjelju će bez struje biti 10.500 potrošača u Bijeljini zbog godišnjeg remonta postrojenja, najavljeno je iz preduzeća “Elektro-Bijeljina”.\nU širem centru grada će od 8.00 do 15.00 časova bez električne energije biti 5.000 potrošača tokom remonta dalekovoda “Centar” i “Bolnica”.\nU istom periodu struju neće imati 5.500 potrošača u naseljima Gvozdevići, Tombak, Bogdanovića plac, dijelu ulica Galac, Loznička, Filipa Višnjića i nekoliko manjih pripadajućih ulica, kao i u naseljima Patkovača, Pučile i Golo Brdo, tokom remonta trafostanice “Bijeljina 4”.\nRiječ je o potrošačima koji se snabdijevaju sa dalekovoda “Raskršće”, “Filip Višnjić”, “Pučile”, “Patkovača” i “Gvozdevići”.\nU nedjelju će i preduzeće “Elektroprenos BiH” izvoditi određene radove zbog čega će od 9.30 do 11.00 časova u zastoju biti dalekovod “Ekonomija”.